Dünya xəbərləri - İmam Həsən Əskərinin (ə) mirası anası və qardaşı arasında bölündümü? - Məhdəviyyət - Məqalələr\n19 Yanvar, 2013\nİmam Həsən Əskərinin (ə) mirası anası və qardaşı arasında bölündümü?\nSual verən: Salman\nŞübhə: Vəhhabilərin daim təkrar etdiyi və onu İmam Mehdinin (ə.f) hələ anadan olmamasına dəlil göstərdikləri hadisə İmam Həsən əl-Əskərinin (ə) mirasının anası və qardaşı yalançı Cəfər arasında bölüşdürülməsi məsələsidir. Deyirlər ki, əgər İmam Həsən əl-Əskərinin (ə) övladı varsa, niyə ona irs yetişməyib anası və qardaşı arasında bölüşdürüldü? Yenə də iddia edirlər ki, şiə alimləri, o cümlədən Səd b. Abdullah (vəfatı 300 h.) və Həsən b. Musa ən-Novbəxti (vəfatı 310 h.) nəql edirlər ki, İmam Həsən əl-Əskəri (ə) dünyadan gedərkən heç kəs onun övladını görməmiş və tanımırdılar. Müasir sələfi alimlərindən Nasiruddin əl-Qəffari «Üsul məzhəb əş şiə» kitabında bu barədə yazır:\nإذ بعد وفاة الحسن ـ إمامهم الحادي عشر ـ سنة (260هـ) لم يُر له خلف، ولم يُعرف له ولد ظاهر، فاقتسم ما ظهر من ميراثه أخوه جعفر وأمّه، كما تعترف بذلك كتب الشيعة نفسها، وبسبب ذلك اضطرب أمر الشّيعة وتفرّق جمعهم؛ لأنّهم أصبحوا بلا إمام، ولا دين عندهم بدون إمام، لأنّه هو الحجّة على أهل الأرض... .\nOn birinci imam Həsən əl-Əskərinin vəfatından (260 h) sonra onun canişini görünməmiş və aşkar surətdə heç kəs onun övladını tanımamışdır. Qalan mirası da anası və qardaşı Cəfər arasında bölünmüşdür. Şiələrin öz kitabları da bu məsələni etiraf edirlər. Elə buna görə də şiələrin işi qarışmış və camaatı ayrılığa düşmüşdür. Çünki onların imamları yoxdur və onların nəzərinə görə də imamsız dinin heç bir mənası yoxdur. Ona görə ki, imam Allahın yer əhlinə olan höccətidir.\nNasiruddin əl-Qəffari, Üsul məzhəb əş-şiə, c.2, s.1004, Dar ər-Rza, əl-Cizə\nBir digər sələfi alimi İhsan İlahi Zahir bu barədə yazır:\nمات الحسن العسكري بدون خلف ولا عقب، كما نص على ذلك النوبختي حيث قال: «توفي ولم ير له أثر، ولم يعرف له ولد ظاهر، فاقتسم ميراثه أخوه جعفر وامه».\nHəsən əl-Əskəri övladsız və canişinsiz dünyadan getdi. ən-Novbəxti də bu məsələni açıqlamış və belə demişdir: O, dünyadan gedərkən canişinini heç kəs görən olmadı. Camaat aşkar surətdə onun övladını tanımadılar. Qardaşı Cəfər və anası onun mirasının bölüşdürdülər.\nİhsan İlahi Zahir, əş-Şiə və ət-təşəyyu, s.261\nTənqid və araşdırma:\n1. İmam Həsən əl-Əskəri (ə) dünyadan gedərkən aşkar surətdə onun övladını görən olmayıb və onu tanimayıb.\n2. Şiələr İmamın (ə) vəfatından sonra bir-birinə dəymiş və ixtilafa düşmüşlər.\n3. İmam Həsən əl-Əskəri (ə) vəfat edəndən sonra onun mirası təkcə anası ilə qardaşı Cəfərin arasında bölünmüşdür.\nəl-Qəffarinin sözlərində nəzərə çarpacaq dərəcədə ziddiyyətlər mövcuddur.\nDoktor əl-Qəffari açıq-aşkar iddia edir ki, camaat İmam Həsən əl-Əskərinin (ə) övladını tanımır. Amma maraqlısı budur ki, elə bu kitabın başqa yerində şiənin nəzərini belə bəyan edir:\nأما الاثنا عشريّة فقد ذهبت إلى الزّعم بأنّ للحسن العسكري ولداً كان قد أخفى (أي الحسن) مولده، وستر أمره؛ لصعوبة الوقت وشدّة طلب السّلطان له، فلم يظهر ولده في حياته، ولا عرفه الجمهور بعد وفاته.\nOn iki imamçı şiələr bu etiqaddadırlar ki, Həsən əl-Əskərinin (ə) övladı olub, lakin (əl-Əskəri) onu və onun işini camaatdan gizlədib. Çünki zamanın çətinlikləri və dövrün xəlifəsinin həmin uşağı axtarması səbəbi İmamı bu işə vadar etmişdir. Belə ki, o (əl-Əskəri) öz həyatı boyu övladını aşkar etməmiş və dünyadan gedəndən sonra da şiələrin əksəriyyəti onun övladını tanımamışlar.\nNasiruddin əl-Qəffari, Üsul məzhəb əş-şiə , c.2 s.1006\nO, bu sözü deməklə bunu etiraf etmiş olur ki, həqiqətən on iki imamçı şiə məzhəbinin nəzəri budur ki, İmam Həsən əl-Əskərinin (ə) övladı olmuş və onu düşmənlərin gözündən gizlətmişdir. Amma başqa yerdə şiələrdən nəql edərək deyir ki, İmam Həsən əl-Əskərinin (ə) övladı olmayıb və şiələr imamsız qalıb və s.\nŞiə əqidəsini nəql edən zaman bu açıq-aşkar ikibaşlı və ziddiyyətli fikirlər onu göstərir ki, onlar həqiqət axtarışında deyil və şiə məzhəbini sual altına almaq üçün hər vasitədən istifadə edirlər.\nBu əqidəni şiə alimlərinə nisbət vermək yalandır\nBunu bilmək lazımdır ki, ən-Novbəxtinin «Firəq əş-şiə» kitabı və Səd b. Abdullah əl-Əşərinin «Kitab əl-məqalat və əl-firəq» kitabı yolunu azmış firqələrin etiqadını nəql edəndən sonra on iki imamçı şiələrin doğru əqidələrini bəyan etmə üslubu ilə yazılmışdır. Elə buna görə də bu iki kitabdan həmin hissələri nəql edərək bütün şiə firqələrinə hətta on iki imamçı şiələrə onu aid etmək insafdan və həqiqətdən uzaqdır.\nDüzdür, bu mətləb o kitablarda gəlmişdir, lakin onlar əvvəl bu mətləbi azğın firqələrin dilindən nəql etmiş, sonra isə on iki imamçı firqənin əqidəsini izah edərək bu əqidənin doğruluğunu sabit etmişlər.\nMərhum ən-Novbəxti öz «Firəq əş-şiə» kitabında on iki imamçı əqidəsini nəql edərək bu əqidənin doğru olduğunu bəyan edir:\nوقالت الفرقة الثانية عشرة وهم الأمامية ليس القول كما قال هؤلاء كلهم بل لله عز وجل في الأرض حجة من ولد الحسن بن علي وأمر الله بالغ وهو وصي لأبيه على المنهاج الأول والسنن الماضية ولا تكون الإمامة في أخوين بعد الحسن والحسين عليهما السلام ولا يجوز ذلك ولا تكون إلا في غيبة الحسن بن علي إلى أن ينقضي الخلق متصلا ذلك ما اتصلت أمور الله تعالى ولو كان في الأرض رجلان لكان أحدهما الحجة ولو مات أحدهما لكان الآخر الحجة ما دام أمر الله ونهيه قائمين في خلقه...\nولا يجوز أن تخلو الأرض من حجة ولو خلت ساعة لساخت الأرض ومن عليها ولا يجوز شيء من مقالات هذه الفرق كلها فنحن مستسلمون بالماضي وإمامته مقرون بوفاة معترفون بأن له خلفا قائما من صلبه وأن خلفه هو الإمام من بعده حتى يظهر ويعلن أمره كما ظهر وعلن أمر من مضى قبله من آبائه ويأذن الله في ذلك إذ الأمر لله يفعل ما يشاء ويأمر بما يريد من ظهوره وخفائه كما قال أمير المؤمنين عليه السلام «اللهم إنك لا تخلي الأرض من حجة لك على خلقك ظاهرا معروفا أو خائفا مغمودا كيلا تبطل حجتك وبيناتك»\nوبذلك أمرنا وبه جاءت الأخبار الصحيحة عن الأئمة الماضين... وقد رويت أخبار كثيرة أن القائم تخفى على الناس ولادته ويخمل ذكره ولا يعرف إلا أنه لا يقوم حتى يظهر ويعرف أنه إمام ابن امام ووصي ابن وصي يوتم به قبل أن يقوم ومع ذلك فإنه لا بد من أن يعلم أمره ثقاته وثقات أبيه وإن قلوا ولا ينقطع من عقب الحسن بن علي عليه السلام ما اتصلت أمور الله عز وجل ولا ترجع إلى الأخوة ولا يجوز ذلك وأن الإشارة والوصية لا تصحان من الإمام ولا من غيره إلا بشهود أقل ذلك شاهدان فما فوقهما.\nفهذا سبيل الإمامة والمنهاج الواضح اللاحب الذي لم تزل الشيعة الإمامية الصحيحة التشيع عليه.\nOn iki imamçı firqə bu etiqaddadır ki, imamət mövzusu digər firqələrin inandığı kimi deyil. Yer üzündə İmam Həsən b. Əlinin (ə) nəslindən olan Allahın bir höccəti vardır. Bu sahədə Allahın əmri qətidir. O, keçmiş imamların sünnəsinə müvafiq olaraq atasının vəsisidir.\nİmam Həsən (ə) və İmam Hüseyndən (ə) sonra imamət digər bir qardaşa ötürülmür. Buna əsasən də İmam Həsən Əskərinin (ə) imaməti övladından başqasına ötürülməsi mümkün deyil. Bu ilahi iradə xilqətin sonunadək qüvvədədir. Hətta əgər yer üzündə iki nəfər də qalmış olsa onlardan biri Allahın höccətidir. Əgər onlardan biri ölsə belə ilahi əmr və nəhylər insanların arasında bərpa olanadək yenə diri qalan Allahın höccəti olacaq.\nYer üzünün höccətsiz qalması mümkün deyildir. Əgər bir an yer üzü höccətsiz qalsa içindəkilərlə birlikdə məhv olub aradan gedər. Amma batil əqidəli firqələrin dediklərinin heç biri düzgün deyildir.\nİmam Həsən Əskəri (ə) dünyadan gedərkən oğlu onun canişini idi. Ondan sonra zühur edəcək və əvvəlki imamların etdiyi kimi imamət məsuliyyətini elan edəcək. Allah bu işi iradə etmişdir və Onun iradəsi mütləq baş verəcək. Çünki Mütləq (yəni, məhdudiyyətsiz) Hakim Odur, nəyi iradə etsə o olacaq. Allah onun zühuru və qeybəti haqqında nəyi iradə etsə, elə o da olacaq. Əmiril-muminin (ə) buyurub: “İlahi, Sən heç vaxt yer üzünü - istər aşkarda olsun, istərsə də gizlində - höccətsiz qoymursan. Ona görə ki, Allahın ayələri və höccəti batil olmasın.”\nBizə əmr olunan və bu barədə əvvəlki imamların (ə) mötəbər rəvayətləri bunlardır və bizə gəlib çatmışdır. Bir çox hədislərdə gəlmişdir ki, İmam Mehdi (ə.f) dünyaya gəlməsi insanlardan gizli qalacaq, şöhrəti az olacaq, tanınmayacaq və zühur edib imamətini elan etməyənədək qiyam etməyəcəkdir. O imam oğlu imam, vəsi oğlu vəsidir. Qiyam etməzdən qabaq onun misli yoxdur. Bununle belə, onun işi özünün və atasının etimad etdiyi fərdlərə sayları az da olsa belə bəlli idi. Bu iş (imamət) Allahın əmri davam edənədək İmam Həsən əl-Əskərinin (ə) övladından alınmayacaq. İmamət işinin qardaşdan qardaşa (İmam Həsən və İmam Hüseyndən başqa) keçməsi caiz deyildir. İmamət vəsiyyət və işarə ilə də gerçəkləşməz, lakin bir şərtlə ki, buna ən azı iki şahid, və ya çox şəhadət versin.\nİmamət yolu budur və imamiyyə şiələrinin söykənəcəkləri möhkəm bir üsuldur. Bunu davam etdirmək də düzgündür.\nHəsən b. Musa ən-Novbəxti, Firəq əş-şiə, c.1, s.96-112; 1404/1984, Dar əl-Adva, Beyrut\nSəd b. Abdullah əl-Əşəri «əl-Məqalat vəl-firəq» kitabında İmam Zaman (ə.f) ağanın qeybətinin əvvəllərində mövcud olan fərqli görüşləri nəql edəndən sonra on iki imamçı şiələrin nəzərini belə nəql edir:\nففرقة منها وهي المعروفة بالإمامية قالت:... فنحن متمسكون بإمامة الحسن بن علي، مقرّون بوفاته موقنون مؤمنون بأن له خلفاً من صلبه، متدينون بذلك وأنه الإمام من بعد أبيه الحسن بن علي، وأنه في هذه الحالة مستتر خائف مأمور بذلك حتى يأذن الله عز وجل له فيظهر ويعلن أمره.\nİmamiyyə adı ilə məşhur olan firqə deyir: Biz İmam Həsən Əskərinin (ə) imamətini və onun vəfatını qəbul edir, öz sülbündən olan canişininə iman və yəqin edir, onun İmam Həsən Əskəridən (ə) sonra imam olmasına etiqad edirik. O, indiki zamanda zühuruna icazə verildiyi vaxtadək Allahın göstərişi ilə gözlərdən kənardadır. Bundan sonra isə zühur edəcək və imaməti aşkara çıxacaq.\nƏbu Xələf Səd b. Abdullah əl–Əşəri əl-Qummi, əl-Məqalat vəl-firəq, s.102-103, Elmi və mədəni mərkəz nəşriyyatı, Qum, 1363 h.ş.; təhqiq: Muhəmməd Cavad Məşkur\nDoktor əl-Qəffari və İhsan İlahi Zahir mərhum ən-Novbəxti və Səd b. Abdullah əl-Əşəridən nəql edirlər ki, İmam Həsən Əskəri (ə) dünyadan gedərkən heç kim onun övladını görməmiş və onu tanımırdılar. Sonra da bu əqidəni bütün şiələrə nisbət verirlər. Amma bu iki böyük şəxsiyyətin buyurduqlarından bu aydın olur ki, on iki imamçı şiələr heç vaxt İmam Zaman ağanın (ə) dünyaya gəlməsində şəkk etməmiş və hamısı İmam Həsən əl-Əskərinin (ə) dünyadan gedərkən övladının beş yaşında olmasına icma etmişlər.\nLakin çox təəssüflər olsun ki, doktor əl-Qəffari və doktor İhsan İlahi Zahir mərhum Novbəxtinin və Səd b Abdullah Əşərinin sözlərin nəql edərkən yalan və fırıldaqçılıqla bu əqidəni bu iki şiə aliminə və bütün şiələrə nisbət verilməsinə səy göstərmişlər.\nBurdan aydın olur ki, şiənin dürüst əqidəsini sual altına almaq üçün vəhhabilərin əlində dəlil-sübut yoxdur və bu məqsədə çatmaq üçün yalnız yalan və fırıldaqçılıq amillərindən istifadə edə bilirlər.\nƏgər düz yoldan azmış firqələrin belə batil əqidələri varsa, bunun on iki imamçı şiələrin haqq olan məzhəbilə nə əlaqəsi var?\nDəlilin tapılmaması onun olmaması demek deyildir\nSəd b. Abdullah və mərhum ən-Novbəxtinin «Onun canişini görünməmiş və heç kəs aşkar surətdə onun övladını görməmiş və tanımamışlar» ifadəsi İmam Həsən əl-Əskərinin (ə) övladının olmamasına dəlil deyildir.\nMəşhur bir qanuna görə «عدم الوجدان لا يدل علي عدم الوجود» («bir şeyin tapılmaması onun olmamasına dəlil deyildir») camaatın İmam Mehdini (ə) görməməsi onun anadan olmamasına dəlil deyildir. Çünki bunların heç biri digərini tələb etmir.\nƏgər Səd b. Abdullah və mərhum Novbəxtinin sözü belə olsaydı - «لم يولد له ولد» («onun övladı olmamışdır») – o zaman bu iki vəhhabinin sözünü qəbul etmək olardı. Lakin «onun övladını heç kim görməyib» ifadəsilə «onun övladı yoxdur» ifadəsi arasında yerlə göy qədər fərq var.\nƏhli-sünnə firqələri arasında güclü ixtilaf mövcuddur\nDoktor əl-Qəffari şiələrin ixtilafa düşüb parçalandığını irad tutur. Halbuki səmavi dinlər arasında həmişə və tarix boyu ixtilaflar mövcud olmuşdur, hətta Peyğəmbərin (s) zamanında belə onun səhabələri ixtilafa düşür və müxtəlif firqələrə ayrılaraq bir-birilə tamamilə ziddiyyətli mövqelər irəli sürürdülər. Deməli, bu ixtilafa düşmə məsələsi bir məzhəbin haqq olmasını sual altına sala bilməz. Çünki hər ümmətdə həvəsbaz və dünyapərəst insanlar olmuşdur. Onlar öz şəxsi mənafelərini qorumaq üçün Allahın dinin inhirafa (azğınlığa) və təfriqəyə sürükləmiş, palçıqlı sudan balıq tutmağa çalışmışlar. Xüsusilə Bəni-Üməyyə və Bəni-Abbasi xəlifələrinin bütün səyləri bundan ibarət idi ki, şiələri pərakəndə edib ixtilafa salsınlar. Çox vaxt zalım hakimlər öz xərcləri ilə şiə məzhəbi uduzsun deyə azğın firqələrlə bunların arasında münazirə məclisləri təşkil edirdilər. Elə buna görə də belə azğın məzhəblərin olması - əlbəttə ki, belə məzhəblər bir neçə ay və ildən artıq davam gətirə bilməmişlər – haqq məzhəb üçün heç bir irad meydana gətirmir.\nƏgər bir əqidənin şiələrə nisbət verilməsində qəzavətin meyarı bəzi azğın firqələrin nəzəridirsə, onda bu ixtilaf və təfriqələr əhli-sünnənin arasında heç də az deyil. Bu vəziyyət elə bir haldadır ki, əhli-sünnənin bəzi firqələri özlərinin digər firqələrini təkfir etmiş və bir-birilə ciddi şəkildə toqquşmuşlar. Onlardan bir neçə nümunəni qeyd edirik:\nHənbəli olmayan kafirdir\nŞəmsuddin əz-Zəhəbi «Tarixi İslam» və «Siyər əlam ən-nubəla» kitabında, İbn Rəcəb əl-Hənbəli isə» Zeyl təbəqat əl-hənabilə»də yazır:\nأحمد بن الحسين بن محمد. المحدث الأمام أبو حاتم بن خاموش الرازي البزاز. من علماء السنة... وحكاية شيخ الإسلام الأنصاري معه مشهورة. وقوله: مَن لم يكن حنبلياً فليس بمسلم.\nƏhməd b. əl-Hüseyn b. Muhəmməd. Mühəddisdir, imamdır, (tam adı) Əbu Hatim b. Xamuş ər-Razi əl-Bəzzardır. Əhli-sünnə alimlərindəndir... Şeyxul-İslam əl-Ənsarinin Əhməd b. Hüseyn b. Məhəmmədlə olan hekayəsi məşhurdur. Belə ki, əl-Ənsari deyirdi: «Hənbəli olmayan kəs müsəlman deyildir.»\nŞəmsuddin əz-Zəhəbi, Tarix əl-İslam və vəfayat əl-məşahir vəl-əlam, c.29, s.303; Dar əl-Kitab əl-Ərəbi, Beyrut, 1407/1987; təhqiq: Ömər Əbdus-Səlam\nŞəmsuddin əz-Zəhəbi, Siyər əlam ən-nubəla, c.17, s.625; Müəssisə ər-Risalə, Beyrut, 1413/1993; təhqiq: Şueyb əl-Arnaut və Muhəmməd Nəim əl-Arqasusi\nİbn Rəcəb əl-Hənbəli, Zeylu təbəqat əl-hənabilə, c.1, s.20\nƏhməd b. Hənbəlin tərəfdarları kafirdir\nİbn əl-Əsir yazır:\nذكر الفتنة ببغداد بين الشافعية والحنابلة\nورد إلى بغداد هذه السنة الشريف أبو القاسم البكري المغربي الواعظ وكان أشعري المذهب وكان قد قصد نظام الملك فأحبه ومال إليه وسيره إلى بغداد وأجرى عليه الجراية الوافرة فوعظ بالمدرسة النظامية وكان يذكر الحنابلة ويعيبهم ويقول ( وما كفر سليما ولكن الشياطين كفروا ) والله ما كفر أحمد ولكن أصحابه كفروا.\nBağdadda şafei və hənbəlilər arasında olan fitnə:\nƏşəri məzhəbli olan Əbul-Qasim əl-Bəkri əl-Məğribi Bağdada daxil oldu. Nəzzam əl-Məliki sevənlərdən idi və qərara aldı ki, onunla görüşsün. Nəzzamiyyə mədrəsəsində moizə edib, hənbəlilər haqqında pis sözlər deyib, onların eyibləri haqqında danışdı. O, «Süleyman kafir deyil, lakin şeytanlar kafirdirlər» ayəsinə söykənərək belə deyirdi: «Əhməd (bin Hənbəl) kafir deyil, lakin onun tərəfdarları kafirdirlər.»\nİbn əl-Əsir, əl-Kamil fi ət-tarix, c.8, s.428; Dar əl-Kutub əl-İlmiyyə, Beyrut, 1415/1995; təhqiq: Əbdullah əl-Qazi\nən-Nüveyri bu barədə yazır:\nوفي سنة خمس وسبعين كانت الفتنة بين الطائفيين، وسببها أنه ورد إلى بغداد الشريف أبو القاسم البكري المقرئ الواعظ وكان أشعريّ المذهب، وكان قد قصد نظام الملك فأحبّه ومال إليه وسيّره إلى بغداد، وأحرى عليه الجراية الوافرة. وكان يعِظ بالمدرسة النظامية، ويذكر الحنابلة ويعيبهم ويقول «وما كفر سُليمان ولكن الشياطين كفروا» وما كفر أحمد ولكن أصحابه كفروا ثم قصد يوماً دار قاضي القضاة أبي عبد الله الدامغاني فجرى بينه وبين قومٍ من الحنابلة مشاجرة أدّت إلى الفتنة.\nHicrətin 75-ci ilində iki firqə arasında fitnə baş verdi. Bunun da səbəbi Əşəri məzhəbli olan Əbul-Qasim əl-Bəkri olmuşdur. Belə ki, o, Nəzzam əl-Məlikin görüşünə getmək istəyirdi, ona çox meyli və məhəbbəti var idi. Nəzzamiyyə mədrəsəsində çıxış edərək, hənbəliləri pisləyib eyiblərindən danışdı. O, «Süleyman kafir deyil, lakin şeytanlar kafirdirlər» ayəsinə söykənərək belə deyirdi: «Əhməd (bin Hənbəl) kafir deyil, lakin onun tərəfdarları kafirdirlər.» Sonra o, Qaziyul-quzzat (qazilər qazisi) Əbu Əbdillah Damğaninin görüşünə getdi. Orda onunla hənbəlilərin arasında bərk mübahisə getdi və sonu fitnə ilə nəticələndi.\nən-Nüveyri, Nihayə əl-ərəb fi fünun əl-ədəb, c.23, s.141; Dar əl-Kutub əl-İlmiyyə, Beyrut, 1424/2004; təhqiq: Müfid Qəmhiyyə və digərləri\nİbn Xəllikan Əşərilərin Hənbəlilərlə düşmənçiliyi və onların arasında baş vermiş münaqişə haqqında yazır:\nوكان ولده [أبو القاسم القشيري] أبو نصر عبد الرحيم إماما كبيرا أشبه أباه في علومه... وجرى له مع الحنابلة خصام بسبب الإعتقاد لأنه تعصب للأشاعرة وانتهى الأمر إلى فتنة قتل فيها جماعة من الفريقين.\nOnun (Əbul-Qasim əl-Quşeyrinin) oğlu Əbu Nəsr Əbdur-Rəhim böyük imam idi və elmdə atası kimi idi. O, Əşəri məzhəbli və çox təəssübkeş insan idi. Onunla Hənbəlilər arasında etiqad müxtəlifliyi səbəbinə düşmənçilik meydana gəldi. Nəticədə fitnə baş verərək hər iki tərəfdən insanlar qətlə yetirildilər.\nİbn Xəllikan, Vəfayat əl-əyan və ənba əbna əz-zəman, c.3, s,208; Dar əs-Səqafə, Beyrut; təhqiq: İhsan Abbas\nƏbu Muhəmməd əl-Yafei, Mirat əl-cinan və ibrət əl-yəqzan, c.3, s.210; Dar əl-Kutub əl-İslami, Qahirə 1413/1993\nƏbdul-Hay əl-Əkri əl- Hənbəli, Şəzərat əz-zəhəb fi əxbar min zəhəb, c.3, s.322; Dar İbn Kəsir, Dəməşq, 1406/1986; təhqiq: Əbdul-Qadir əl-Arnaut və Mahmud əl-Arnaut\nəl-Əkri əl-Hənbəli Əbu Bəkr əl-Bəkrinin tərcümeyi-halı haqqında belə yazır:\nالبكري أبو بكر المقرئ الواعظ من دعاة الأشعرية وفد على نظام الملك بخراسان فنفق عليه وكتب له سجلا أن يجلس بجوامع بغداد فقدم وجلس ووعظ ونال من الحنابلة سبا وتكفيرا ونالوا منه.\nəl-Bəkri Əşəri məzhəbinin təbliğçilərindən idi. O, Nəzzam əl-Məlikin görüşünə gedərək ondan çoxlu pul (mal-dövlət) əldə etdi. Bağdad universitetində çıxış etmək üçün ona məktub yazdı. Orda çıxış edərkən hənbəlilər tərəfindən söyülərək təkfir olundu.\nƏbdul-Hay əl-Əkri əl- Hənbəli, Şəzərat əz-zəhəb fi əxbar min zəhəb, c.3, s.353; Dar İbn Kəsir, Dəməşq, 1406/1986; təhqiq: Əbdul-Qadir əl-Arnaut və Mahmud əl-Arnaut\nən-Nüveyri İzzuddin Səlmi əş-Şafeinin (vəfatı 660 h) tərcümeyi-halında yazır:\nفأنه [مظفر الدين موسى ابن الملك العادل] كان قد عزر جماعة من أعيان الحنابلة المبتدعة تعزيرا بليغا رادعا وبدع بهم وأهانهم.\nMüzəffəruddin Musa b. əl-Məlik əl-Adil hənbəlilərin böyüklərindən bir qrupuna şallaq vurdu və onları təhqir etdi.\nən-Nüveyri, Nihayə əl-ərəb fi fünun əl-ədəb, c.30, s.41; Dar əl-Kutub əl-İlmiyyə, Beyrut, 1424/2004; təhqiq: Müfid Qəmhiyyə və digərləri\nMəzhəbi dəyişmək qadağandır\nMəhəmməd b. İsmayıl əs-Sənani Molla Əli əl-Qaridən nəql edərək yazır:\nاشتهر بين الحنفية أن الحنفي إذا انتقل إلى مذهب الشافعي يعزر وإذا كان بالعكس فإنه يخلع عليه.\nHənəfilər arasında məşhur olan bu idi ki, əgər bir hənəfi şafei məzhəbinə keçərdisə ona şallaq vurulardı, lakin bunun əksi olsaydı, yəni bir şafei hənəfi məzhəbinə keçsəydi mükafatlandırılardı.\nəs-Sənani, İrşad ən-nuqqad ila təysir əl-ictihad, c.1, s.147; Dar əs-Sələfiyyə, Küveyt, 1405/1985; təhqiq: Səlahuddin Məqbul Əhməd\nHənbəlilər şafeiləri söyüb lənətləyirdilər\nİbn Əsakir əş-Şafei yazır:\nإن جماعة من الحشوية والأوباش الرعاع المتوسمين بالحنبلية أظهروا ببغداد من البدع الفضيعة والمخازي الشنيعة ما لم يتسمح به ملحد فضلاً عن موحد... وتناهوا في قذف الأئمة الماضين وثلب أهل الحق وعصابة الدين، ولعنهم في الجوامع والمشاهد، والمحافل والمساجد، والأسواق والطرقات، والخلوة والجماعات، ثم غرهم الطمع والإهمال ومدهم في طغيانهم الغي والضلال، إلى الطعن فيمن يعتضد به أئمة الهدى وهو للشريعة العروة الوثقى، وجعلوا أفعاله الدينية معاصي دنية، وترقوا من ذلك إلى القدح في الشافعي رحمة الله عليه وأصحابه.\nBir qrup hənbəli elə bidətlər və nalayiq əməllər meydana gətirdilər ki, heç bir dinsiz onları etməz, qaldı ki, Allahpərəst insan olsun. Onlar din rəhbərlərinə camaatın içində, məclislərdə, məscidlərdə, küçə və bazarlarda açıq-aşkar töhmət, lənət və nifrin edirdilər. Onların bu azğınlığı o yerə çatdı ki, din böyüklərinin layiqli əməllərini günah və itaətsizlik kimi qələmə verirdilər, belə təhqirləri hətta əş-Şafei (Allah rəhmət eləsin) və səhabələrinə də aid edirdilər.\nİbn Əsakir, Təbyin kəzib əl-muftəri, s.310; Dar əl-Kutub əl-Ərəbi, Beyrut\nHənbəlilərdən cizyə (müsəlmanların pənahında olan və islamı qəbul etməyən başqa dinlərin mənsublarından alınan dini vergi) alınması\nəz-Zəhəbi Əbu Hamid ət-Tusinin tərcümeyi-halında yazır:\nوأبو حامد البروى الطوسى الفقيه الشافعي محمد بن محمد تلميذ تلميذ محمد بن يحيى وصاحب التعليقة المشهورة في الخلاف كان إليه المنتهى في معرفة الكلام والنظر والبلاغة والجدل بارعا في معرفة مذهب الأشعري قدم بغداد وشغب على الحنابلة أهدوا له مع امرأة صحن حلو مسمومة وقيل إن البروى قال لو كان لي أمر لوضعت على الحنابلة الجزية.\nƏbu Hamid ət-Tusi şafei fəqihlərlərindən olub və Məhəmməd b. Yəhyanın şagirdinin şagirdi olub. Ixtilaflı məsələlərdə məşhur şərhlərə sahibdir. Kəlam, münazirə və bəlağət elmində son həddə yetişmişdir. Əşəri məzhəbinə də çox bələd idi. Bir gün o, Bağdada gəlib hənbəlilərin əleyhinə fitnə düzəltdi. Hənbəlilər ona bir qadınla zəhərli halva göndərdilər. Onun belə dediyi nəql olunur: «Əgər qüdrətim olsaydı, hənbəlilərə cizyə müəyyən edərdim.»\nəz-Zəhəbi, əl-İbər fi xəbər mən ğəbər, c.4, s.200; Mətbəə Hukumət əl-Kuveyt, Küveyt, 1404/1984; təhqiq: Səlahuddin Müncid\nƏbdul-Hay əl-Əkri əl- Hənbəli, Şəzərat əz-zəhəb fi əxbar min zəhəb, c.4, s.224; Dar İbn Kəsir, Dəməşq, 1406/1986; təhqiq: Əbdul-Qadir əl-Arnaut və Mahmud əl-Arnaut\nŞafeilərdən cizyə alınması\nƏbul-Fida əs-Sudani «Tac ət-təracim» kitabında yazır:\nمحمد بن موسى بن عبد الله البلاشاغوني التركي تفقه ببغداد وقدم دمشق وولى بها القضاء ومات في جمادى الآخرة سنة ست وخمسمائة وكان يقول لو كان لي أمر لأخذت الجزية من الشافعية.\nMəhəmməd b. Musa b. Əbdullah Bilaşağuni Turki (vəfatı 506 h) Bağdadda fiqh elminə yiyələnmiş, sonra Dəməşqə getmiş və orada qazilik vəzifəsini öhdəsinə almışdır. O, belə deyirdi: Əgər mənim qüdrətim olsaydı şafeilərdən cizyə alardım.\nƏbul-Fida əs-Sudani, Tac ət-təracim fi təbəqat əl-hənəfiyyə, c.1, s.350; Dar əl-Qələm, Dəməşq, 1413/1992; təhqiq: Məhəmməd Xəyr Ramazan Yusuf\nBu mətləbi əz-Zəhəbi «Mizan əl-itidal»da, Əbu Muhəmməd əl-Qərəşi «Cəvahir əl-muziyyə»də və Məhəmməd b. İsmayıl əs-Sənani «Təbəqat əl-hənəfiyyə»də nəql etmişlər.\nəz-Zəhəbi, Mizan əl-itidal fi nəqd ər-rical, c.6, s.350; Dar əl-Kutub əl-İlmiyyə, Beyrut, 1415/1995; təhqiq: Şeyx Əli Məhəmməd Muəvvəz və Şeyx Adil Əhməd Əbdul-Mövcud\nƏbu Muhəmməd əl-Qərəşi, əl-Cəvahir əl-muziyyə fi təbəqat əl-hənəfiyyə, c.2, s.136; Mir Məhəmməd kitabxanası, Kəraçi\nəs-Sənani, İrşad ən-nuqqad ila təysir əl-ictihad, c.1, s.23; Dar əs-Sələfiyyə, Küveyt, 1405/1985; təhqiq: Səlahuddin Məqbul Əhməd\nŞafei məscidlərinin hənəfi məscidlərindən ayrılması\nMəhəmməd b. İsmayıl əs-Sənani «İrşad ən-nuqqad» kitabında yazır:\nلقد وصل الخلاف إلى أن منع بعض الفقهاء الأحناف تزوج الحنفي من المرأة الشافعية ثم صدرت فتوى من فقيه آخر ملقب بمفتي الثقلين فأجاز تزوج الحنفي بالشافعية وعلل ذلك بقوله تنزيلا لها منزلة أهل الكتاب وقال العلامة رشيد رضا وقد بلغ من إيذاء بعض المتعصبين لبعض في طرابلس الشام في آخر القرن الماضي أن ذهب بعض شيوخ الشافعية إلى المفتي وهو رئيس العلماء وقال له اقسم المساجد بيننا وبين الحنفية فإنا فلانا من فقهائهم يعدنا كأهل الذمة بما أذاع في هذه الأيام من خلافهم في تزوج الرجل الحنفي بالمرأة الشافعية وقول بعضهم لا يصح لأنها تشك في إيمانها يعني أن الشافعية وغيرهم يجوزون أن يقول المسلم أنا مؤمن إن شاء الله وقول آخرين بل يصح نكاحها قياسا على الذمية.\nŞafeilərlərlə hənəfilər arasında olan ixtilaf o qədər böyüdü ki, hənəfi fəqihləri şafeilərlə izdivac etməyi haram etdilər. Digər fəqihlər isə onlarla izdivacı əhli-kitab ünvanı ilə caiz bildilər (yəni onları əhli-kitab kimi qələmə verdilər). Rəşid Rza yazır: «Əzab-əziyyətlər o həddə gəlib çıxdı ki, şafei böyükləri öz müftilərinin yanına gedib ondan istədilər ki, şafeilərlə hənəfilərin məscidləri ayrılsın. Çünki onların fəqihləri zimmə əhli (müsəlmanların pənahında cizyə ödəyərək yaşayan kafirlər) kimi rəftar edirdilər, hənəfilərlə şafeilərin evlənməsinin caiz bilmirdilər... »\nəs-Sənani, İrşad ən-nuqqad ila təysir əl-ictihad, c.1, s.20; Dar əs-Sələfiyyə, Küveyt, 1405/1985; təhqiq: Səlahuddin Məqbul Əhməd\nHənbəlilər «Zirar» məscidi tikdilər\nƏbu Əli ət-Tənuxi əl-Bəsri yazır:\nأخبرني جماعة من البغداديين: إن الحنابلة بنوا مسجداً ضراراً، وجعلوه سبباً للفتن والبلاء. فتظلم منه إلى علي بن عيسى، فوقع في ظهر القصة. أحق بناء بهدم، وتعفية رسم، بناء أسس على غير تقوى من الله، فليلحق بقواعده، إن شاء الله تعالى.\nBağdadlılardan bir qrupu belə nəql edir: «Hənbəlilər bir məscid tikdilər və bu məscid şafeilər tərəfindən «Zirar» məscidi adlandı. Çünki bu məscid ixtilafın və şafeilərə hücum etməyin mərkəzi idi. Müxaliflər bu məsciddən Əli b. İsaya şikayət etdilər. O, vərəqin arxasına yazdı: «Sökülüb aradan getməyə ən layiqli bina budur. Çünki onun əsası qeyri-təqvanın üzərində qurulmuşdur (Quranda məscidlərin təqva üzərində qurulmasına təkid olunmuşdur – Müt). Elə ona görə də yerlə yeksan olunmalıdır.»\nƏbu Əli ət-Tənuxi əl-Bəsri, Nişvar əl-muhazərə və əxbar əl-muzakərə, c.1, s.330; Dar əl-Kutub əl-İlmiyyə, Beyrut, 1424/2004; təhqiq: Mustafa Hüseyn Əbdül-Hadi\nBelə bir məscidi Mədinədə yəhudilər də tikmişdilər ki, müsəlmanlar arasında ayrılıq salsınlar. Peyğəmbər (s) də bu məscidi sökdürdü. Ona görə də ona «Zirar» məscidi, yəni müsəlmanların birliyinə zərər vuran məscid deyilir.\nİmam Həsən əl-Əskərinin (ə) mirasının bölünməsi İmam Mehdinin (ə) doğulmamasına dəlil deyildir.\nAmma doktor əl-Qəffari və İhsan İlahi Zahirin «İmam Həsən əl-Əskərinin (ə) mirası vəfatından sonra anası və qardaşı arasında bölündü və bunun özü İmam Həsən əl-Əskərinin (ə) övladının olmamasına dəlalət edir» ifadəsinə gəlincə cavabında deyirik:\nBu məsələ İmam Həsən əl-Əskərinin (ə) övladının olmamasını sabit etmir. Çünki şiələr bu mətləbi nəql edərkən deməyiblər ki, İmam Həsən əl-Əskərinin (ə) övladı olmadığı üçün onun mirası anası və qardaşı arasında bölündü. Şiələr belə deyir: «İmamın (ə) Cəfər əl-Kəzzab adı ilə məşhur olan bir qardaşı var idi. O, Abbasi xəlifələrinin köməkliyindən istifadə edərək yalandan imamət iddiası edib, fırıldaqçılıq və hiylə ilə İmamın (ə) mirasını ələ keçirmişdi.»\nŞeyx Səduq (r.ə) «Kəmaluddin» kitabında yazır:\nحَدَّثَنَا عَلِيُّ بْنُ عَبْدِ اللَّهِ الْوَرَّاقُ قَالَ حَدَّثَنَا مُحَمَّدُ بْنُ هَارُونَ الصُّوفِيُّ عَنْ عَبْدِ اللَّهِ بْنِ مُوسَى عَنْ عَبْدِ الْعَظِيمِ بْنِ عَبْدِ اللَّهِ الْحَسَنِيِّ رَضِيَ اللَّهُ عَنْهُ قَالَ حَدَّثَنِي صَفْوَانُ بْنُ يَحْيَى عَنْ إِبْرَاهِيمَ بْنِ أَبِي زِيَادٍ عَنْ أَبِي حَمْزَةَ الثُّمَالِيِّ عَنْ أَبِي خَالِدٍ الْكَابُلِيِّ قَالَ:... قَالَ: حَدَّثَنِي أَبِي عَنْ أَبِيهِ عليه السلام أَنَّ رَسُولَ اللَّهِ ص قَالَ إِذَا وُلِدَ ابْنِي جَعْفَرُ بْنُ مُحَمَّدِ بْنِ عَلِيِّ بْنِ الْحُسَيْنِ بْنِ عَلِيِّ بْنِ أَبِي طَالِبٍ عليه السلام فَسَمُّوهُ الصَّادِقَ فَإِنَّ لِلْخَامِسِ مِنْ وُلْدِهِ وَلَداً اسْمُهُ جَعْفَرٌ يَدَّعِي الْإِمَامَةَ اجْتِرَاءً عَلَى اللَّهِ وَكَذِباً عَلَيْهِ فَهُوَ عِنْدَ اللَّهِ جَعْفَرٌ الْكَذَّابُ الْمُفْتَرِي عَلَى اللَّهِ عَزَّ وَجَلَّ وَالْمُدَّعِي لِمَا لَيْسَ لَهُ بِأَهْلٍ الْمُخَالِفُ عَلَى أَبِيهِ وَالْحَاسِدُ لِأَخِيهِ ذَلِكَ الَّذِي يَرُومُ كَشْفَ سَتْرِ اللَّهِ عِنْدَ غَيْبَةِ وَلِيِّ اللَّهِ عَزَّ وَجَلَّ ثُمَ بَكَى عَلِيُّ بْنُ الْحُسَيْنِ عليه السلام بُكَاءً شَدِيداً ثُمَّ قَالَ كَأَنِّي بِجَعْفَرٍ الْكَذَّابِ وَقَدْ حَمَلَ طَاغِيَةَ زَمَانِهِ عَلَى تَفْتِيشِ أَمْرِ وَلِيِّ اللَّهِ وَالْمُغَيَّبِ فِي حِفْظِ اللَّهِ وَالتَّوْكِيلِ بِحَرَمِ أَبِيهِ جَهْلًا مِنْهُ بِوِلَادَتِهِ وَحِرْصاً مِنْهُ عَلَى قَتْلِهِ إِنْ ظَفِرَ بِهِ وَطَمَعاً فِي مِيرَاثِهِ حَتَّى يَأْخُذَهُ بِغَيْرِ حَقِّهِ....\n(Rəvayətin sənədi) ... Əbu Xalid əl-Kabuli İmam Zeynul-Abidinin (ə) belə buyurduğunu nəql edir: Atam atasından Peyğəmbərin (s) belə buyurduğunu nəql edir: Övladım Cəfər ibn Məhəmməd ibn Əli ibn Hüseyn ibn Əli ibn Əbu Talib (ə) dünyaya gələrkən onu «Sadiq» adlandırın! Çünki onun beşinci övladı olan Cəfər Allaha qarşı cürət edib yalan deyərək imamət iddiası edəcək. O, Allah yanında Cəfər əl-Kəzzab (yalançı) və Allaha iftira atan şəxsdir. O, ləyaqəti çatmadığı bir məqamı iddia edəcək. Atasına qarşı müxalif və qardaşına qarşı həsəd aparacaq. O, Allahın vəlisinin qeybəti dövründə ilahi sirrini açmaq istəyəcək. Sonra Əli ibn Hüseyn (ə) möhkəm ağlayaraq buyurdu: Sanki mən onu zəmanəsinin zalım şəxsini Allahın vəlisinin işini və Allahın hifzində olan qeybətini və atasının hərəminin vəkilini təftiş etməyə vadar edən görürəm. O, bunu İmam Mehdinin (ə.f) viladətinə cahil olduğu üçün, Onun qətlinə həris olduğu üçün və qələbə qazandığı surətdə onun malına haqqı olmadığı halda tamah saldığı üçün edəcək.\nŞeyx Səduq, Kəmaluddin və təmam ən-nemə, s.319-320; Muəssisətun Nəşr əl-İslami, Qum, 1405/1985; təhqiq: Əli Əkbər əl-Ğəffari\nBu rəvayətin Rəsulullahın (s) dilindən aydın şəkildə nəql olunması Cəfər əl-Kəzzabın İmam Həsən əl-Əskərinin (ə) irsinə tamah salmasına, Allahın vəlisinin qeybəti dövründə öz zəmanəsinin zalımı üçün Allahın sirrini açmaq niyyəti olmasına, xəlifənin məmurlarını İmamın (ə) evinə apararaq onun övladını tapmaq ümidi ilə öldürmək və malına sahib olmaq məqsədi olmasına açıq-aydın dəlildir. Buna görə də İmam Həsən əl-Əskərinin (ə) irsinin bölünməsi onun övladının olmamasına dəlalət etmir.\nŞeyx əl-Mufid (r.ə) bu barədə yazır:\nوَخَلَّفَ ابْنَهُ الْمُنْتَظَرَ لِدَوْلَةِ الْحَقِّ وَكَانَ قَدْ أَخْفَى مَوْلِدَهُ وَسَتَرَ أَمْرَهُ لِصُعُوبَةِ الْوَقْتِ وَشِدَّةِ طَلَبِ سُلْطَانِ الزَّمَانِ لَهُ وَاجْتِهَادِهِ فِي الْبَحْثِ عَنْ أَمْرِهِ وَلِمَا شَاعَ مِنْ مَذْهَبِ الشِّيعَةِ الْإِمَامِيَّةِ فِيهِ وَعُرِفَ مِنِ انْتِظَارِهِمْ لَهُ فَلَمْ يُظْهِرْ وَلَدَهُ عليه السلام فِي حَيَاتِهِ وَلَا عَرَفَهُ الْجُمْهُورُ بَعْدَ وَفَاتِهِ. وَتَوَلَّى جَعْفَرُ بْنُ عَلِيٍّ أَخُو أَبِي مُحَمَّدٍ عليه السلام أَخْذَ تَرِكَتِهِ وَسَعَى فِي حَبْسِ جَوَارِي أَبِي مُحَمَّدٍ عليه السلام وَاعْتِقَالِ حَلَائِلِهِ وَشَنَّعَ عَلَى أَصْحَابِهِ بِانْتِظَارِهِمْ وَلَدَهُ وَقَطْعِهِمْ بِوُجُودِهِ وَالْقَوْلِ بِإِمَامَتِهِ وَأَغْرَى بِالْقَوْمِ حَتَّى أَخَافَهُمْ وَشَرَّدَهُمْ وَجَرَى عَلَى مُخَلَّفِي أَبِي مُحَمَّدٍ عليه السلام بِسَبَبِ ذَلِكَ كُلُّ عَظِيمَةٍ مِنِ اعْتِقَالٍ وَحَبْسٍ وَتَهْدِيدٍ وَتَصْغِيرٍ وَاسْتِخْفَافٍ وَذُلٍّ وَلَمْ يَظْفَرِ السُّلْطَانُ مِنْهُمْ بِطَائِلٍ.\nوَحَازَ جَعْفَرٌ ظَاهِرَ تَرِكَةِ أَبِي مُحَمَّدٍ عليه السلام وَاجْتَهَدَ فِي الْقِيَامِ عِنْدَ الشِّيعَةِ مَقَامَهُ فَلَمْ يَقْبَلْ أَحَدٌ مِنْهُمْ ذَلِكَ وَلَا اعْتَقَدَهُ فِيهِ فَصَارَ إِلَىسُلْطَانِ الْوَقْتِ يَلْتَمِسُ مَرْتَبَةَ أَخِيهِ وَبَذَلَ مَالًا جَلِيلًا وَتَقَرَّبَ بِكُلِّ مَا ظَنَّ أَنَّهُ يَتَقَرَّبُ بِهِ فَلَمْ يَنْتَفِعْ بِشَيْءٍ مِنْ ذَلِكَ.\nŞeyx əl-Müfid, əl-İrşad fi mərifəti hucəcillah ala əl-ibad, c.2, s.336; Dar əl-Mufid, Beyrut, 1414/1993; təhqiq: Alul-beyt müəssisəsi\nCəfər əl-Kəzzab barəsində şiələrin nəzəri\nCəfər əl-Kəzzab və bu hadisə haqqında şiələrin nəzərini üç hissədə xülasələşdirmək olar:\n1. O, layiq olmadığı halda imamət iddiası etmişdir. Buna görə də o, öz dövrünün sultanının ətəyindən yapışdı ki, bu məqamın müqəddimələrini onun üçün hazırlasın. Lakin bütün bu səylər səmərəsiz qaldı və heç bir fayda vermədi.\nMaraqlısı budur ki, Cəfər əl-Kəzzab Ubeydullah ibn Yəhya ibn Xaqanın vəzirinin yanına gedib xəlifənin imaməti ona təqdim etməsini istəyərkən o, cavabında dedi:\nيَا أَحْمَقُ السُّلْطَانُ جَرَّدَ سَيْفَهُ فِي الَّذِينَ زَعَمُوا أَنَّ أَبَاكَ وَأَخَاكَ أَئِمَّةٌ لِيَرُدَّهُمْ عَنْ ذَلِكَ فَلَمْ يَتَهَيَّأْ لَهُ ذَلِكَ فَإِنْ كُنْتَ عِنْدَ شِيعَةِ أَبِيكَ أَوْ أَخِيكَ إِمَاماً فَلَا حَاجَةَ بِكَ إِلَى السُّلْطَانِ أَنْ يُرَتِّبَكَ مَرَاتِبَهُمَا وَلَا غَيْرِ السُّلْطَانِ وَإِنْ لَمْ تَكُنْ عِنْدَهُمْ بِهَذِهِ الْمَنْزِلَةِ لَمْ تَنَلْهَا بِنَا.\nEy axmaq! Sultan öz qılıncını çəkdi ki, camaatı atanın və qardaşının imamətinə etiqad etməkdən saxlasın, amma bacarmadı. İndi sən gəlmisən ki, sultan öz əmrilə imaməti sənə təhvil versin? Əgər sən atan və qardaşının şiələrinin nəzərində imam olsaydın, onda sənin sultan, və ya qeyri-sultanın hökmünə ehtiyacın olmazdı. Əgər imam deyilsənsə, bizim əmrimiz və dəstəyimizlə imamət məqamının sahibi ola bilməzsən.\nƏbu Cəfər əl-Kuleyni, Usul min əl-Kafi, c.1, s. 505, İslamiyyə nəşriyyatı, Tehran, 1362 h.ş\n2. Cəfər qardaşından miras qalan mirasa sahib olmaq üçün çox çalışdı, lakin nail ola bilmədi. Sonralar xəlifənin köməkliyi ilə o mal-dövləti də ələ keçirdi. İbn Şəhr Aşub «Mənaqib»də yazır:\nوَتَوَلَّى أَخُوهُ أَخْذَ تَرِكَتِهِ وَسَعَى إِلَى السُّلْطَانِ فِي حَبْسِ جَوَارِي أَبِي مُحَمَّدٍ عليه السلام وَشَنَّعَ عَلَى الشِّيعَةِ فِي انْتِظَارِهِمْ وَلَدَهُ وَجَرَى عَلَى مُخَلَّفِ كُلُّ بَلَاءٍ وَاجْتَهَدَ جَعْفَرٌ فِي المَقامِ مَقَامَهُ فَلَمْ يَقْبَلْهُ أَحَدٌ بَرَأوْ مِنه وَلَقَّبُوهُ الْكَذَّاب.\nCəfər İmam Həsən Əskərinin (ə) mirasını zəbt etdi. O, xəlifəni vasitəçi tutaraq İmamın (ə) kənizlərini həbs etdi, İmamın (ə.f) intizarında olan və Onun (ə.f) vücuduna əqidə bağlayan şiələrə çox zərər yetirdi. Cəfər çox çalışdı ki, İmamın (ə) canişini olsun, lakin şiələr onun sözünü qəbul etməyib ondan bizar olduqlarını elan etdilər və ona «yalançı» ləqəbi verdilər.\nİbn Şəhr Aşub, Mənaqib Ali Əbi Talib, c.3, s.524; əl-Məktəbə və əl-Mətbəə əl-Heydəriyyə, 1376 h; təhqiq: Nəcəf ustadlarının müəssisəsi\n3. Cəfər əl-Kəzzab İmam Həsən əl-Əskərinin (ə) evinin sirlərini faş etdi. O, hakimin yanına gedib onu Həzrət Mehdinin (ə) mübarək viladətindən xəbərdar etdi. Bunun özü nalayiq bir hərəkət idi. Elə buna görə də təzə dünyaya gələn uşağı tapmaq üçün İmamın (ə) ailəsinə təzyiqlər artdı. Sultan İmam əl-Əskərinin (ə) övladını tapmaq üçün çox çalışdı. Amma Allahın iradəsi bu idi ki, sonuncu höccət düşmənlərin əlindən amanda qalsın.\nCəfər şiələrin yanında «kəzzab» ləqəbilə məşhurlaşdı. Belə olan halda, Cəfərin İmam Həsən əl-Əskərinin (ə) irsinə sahib çıxması İmam Mehdinin (ə) dünyaya gəlməməsinə necə dəlalət edə bilər?


2018-ci ildə Rusiya ordusunu nələr gözləyir? – Hərbi ekspert (Araşdırma) – I Yazı\nOxunub: 361 10:53 11 Yanvar 2018\n2017-ci ilin sonunda Rusiya ordusunun həyatında bir neçə əhəmiyyətli hadisə yaşandı. Bunlar arasında 2018-2027-ci illərdə Dövlət Silahlanma Proqramının (DSP) təsdiq edilməsi, Suriyadakı hərbi əməliyyatların tamamlanması və qoşun qruplaşmasının geri çəkilməsini qeyd etmək olar. Müdafiə sahəsində bu və digər hadisələr, həmçinin 2018-ci ilə dair planlar Müdafiə Nazirliyinin dekabrın 22-də keçirilən geniş kollegiya iclasında müzakirə olundu.\n2018-ci ildə Rusiyanın ordu və donanma həyatında bir çox hadisələr gözlənilir. Suriya Respublikası terrorçulara qarşı mübarizənin davam etdirilməsi (Rusiya hərbi kontingentinin orada saxlanılarsa), hərbi təlimlər, Beynəlxalq Ordu Oyunları, "Ordu 2018" hərbi-texniki forumu və DSP-nin həyata keçirilməsi bu hadisələrdən hesab olunur. Rusiya müdafiə nazirinin müavini Yuri Borisovun verdiyi məlumata görə, Rusiya əsasən strateji nüvə güclərini inkişaf etdirəcək ki, heç kimin "gücünə görə" ölkəni sınamaq istəyi olmasın.\n“Biz mövcud və hətta perspektiv raket əleyhinə müdafiə sistemlərini inamla aşa biləcək raketlər barədə danışırıq”, - deyə Borisov bildirib.\nBeynəlxalq əməkdaşlıq baxımından 2018-ci ilin daha maraqlı və çoxşəxəli olacağı gözlənilir. Xidmət edən müqaviləli kadrların sayı ilin sonuna qədər təxminən 500 min nəfərə çatmalıdır.\n"Biz "Silah" silkələmirik"\nRusiyada 2018-ci il üçün müdafiə büdcəsi 46 milyard dollar olacaq. "ÜDM-in 2,8% -i və ya 46 milyard dollar", - deyə Rusiya müdafiə naziri Sergey Şoyqu bildirib. Müqayisə üçün: Pentaqon gələn il üçün 700 milyard dollardan artıq, Böyük Britaniya Müdafiə Nazirliyi təxminən 60 milyard dollar, Fransa və Almaniyanın müdafiə nazirliklərinin hər birinin büdcəsi isə 40 milyard dollar nəzərdə tutulub.\n“Bu gün rus ordusu müasir, mobil, kompakt və döyüş hazırlıqlıdır. Lakin biz heç kimə "silah silkələmirik" və heç kimlə müharibə etmək niyyətində deyilik. Eyni zamanda, heç kimə gücümüzü yoxlamağı məsləhət görmürük”, - deyə Şoyqu vurğulayıb.\nHərbi büdcə hesabına silahlı qüvvələr müasir silah və texnikasının 61%, HDQ 74%, HKQ 74%, SNQ 82%, QQ 46%-ni yeniləyə bilib.\nStrateji Təyinatlı Raket Qoşunları (STRQ) əlavə 11 ədəd "Yars" kompleksi ilə təchiz ediləcək. Həmçinin perspektivli inkişaf layihə həllərinin düzgünlüyünü təsdiq etmək üçün qitələrarası ballistik raketlərdən (QBR) 12 buraxılış həyata keçirmək planlaşdırılır. Bu gün Rusiya Silahlı Qüvvələrində təxminən 200 ədəd raket kompleksi döyüş növbəsindədir.\nSərt yanacaqlı, ayırılan döyüş başlığı olan mobil və ya stasionar ballistik raket kompleksidir. "Topol-M" kompleksi əsasında baş konstruktor Yuri Solomonovun rəhbərliyi altında "Moskva İstilik Texnologiyası İnsitutu" ASC mütəxəssisləri tərəfindən 2000-ci illərdə hazırlanıb.\nQuru qoşunlarda yeni yeddi birləşmə və hərbi hissə yaradılacaq. 3,5 mindən çox yeni silah tədarük etmək planlaşdırılır.\n"Armata" platformasında ilk T-14 tanklarının istismar sınaqları üçün qoşunlara çatdırılması barədə müqavilələr artıq bağlanıb. Hazırda hərbi-sənaye kompleksinin müəssisələri "Armata"nın bərpası, tankın bütün birləşmələrinin və vahidlərinin tənzimlənməsi və koordinasiyasını həyata keçirirlər. Həm də 2017-ci ildə Müdafiə Nazirliyinin, bağlanan müqavilələr üzrə yeni zirehli vasitələr alması gözlənilir.\n“2018-ci ildə "Uralvagonzavod" korporasiyası ənənəvi olaraq son illərdə modernləşdirilən T-72BZ tanklarının, 2C19M2 özüyeriyən artilleriya qurğularının çatdırılması və digər texnikaların təchizatını davam etdirəcək. BMPT, T-90M və T-80 tədarükü üçün yeni müqavilələr bağlanması gözlənilir”, - deyə UVZ-nin mətbuat xidməti məlumat yayıb.\n2018-ci ildə Top-M2 raket sistemləri ilə iki hava hücumundan müdafiə hərbi hissəsini təchiz etmək planlaşdırılır; Arktika və Uzaq Şimalda fəaliyyət göstərən HHM hissələri də yaxın məsafəli Top-M2DT ZRK ilə, quru qoşunlarının hava müdafiə bölmələri isə DZRK "Verba" ilə təchiz olunmalıdır.\nMüasirləşdirilən 6 ədəd uzaq məsafəli Tu-160 və Tu-95MS strateji bombardmançıları kosmik hava qüvvələrinin döyüş tərkibinə daxil edilməlidir.\nKa-52 "Alligator" helikopteri\nSmolensk vilayətindəki ordu aviasiya alayı Ka-52 "Alligator" helikopterləri ilə tam təchiz olunacaq. Yeni qurulan alayın bütün pilotları Torjokda 344-cü ordu aviasiya uçuş heyətinin yenidən hazırlanması mərkəzində kurs keçiblər.\n6 ədəd Su-34 qırıcı-bombardmançı təyyarəsi ilin birinci rübündə Çelyabinsk regionunda yerləşən aviasiya alayına qəbul edilib. Bu, bu tip təyyarələrin Mərkəzi Hərbi Dairəyə ilk gətirilməsi faktı oldu.\nSu-30SM qırıcıları ilə silahlanan döyüş eskadrilyası Qərb Hərbi Dairəsində (QND) yaradılacaq. Yeni təyyarələr yenidən silahlanma planına uyğun olaraq MiQ-29SMT təyyarələrini əvəz edəcək. QHD-də yeni nəsil təyyarə ilə silahlanan başqa bir eskadrilyanın da formalaşması planlaşdırılır.\n"4++" nəslinə məxsus yeni MiQ-35 qırıcısı HKQ üçün istifadəyə veriləcək. Rusiya Müdafiə Nazirliyi də 5-ci nəsil Su-57 qırıcılarının (əvvəllər T-50 PAK FA kimi tanınan) ilk təchizatı üçün müqavilə imzalamağı planlayır. Qoşunlar 2019-cu ildə bu təyyarələri almalıdır.\nMüasirləşdirilən helikopterlərin çatdırılması üçün “Ulan-Ude” Aviasiya Zavodu ilə dövlət müqavilələri bağlanıb. İlin sonuna qədər müqavilə şərtlərinə uyğun olaraq 2 ədəd, 2019-cu ilin sonuna qədər isə 8 ədəd Mi-8 AMTŞ HKQ-yə təhvil veriləcək. Həm də Mi-28NM helikopterlərinin alınması üçün "Rusiya Helikopterləri" holdinqi ilə müqavilə imzalanıb. İlk iki helikopter ilin sonuna qədər istehsal olunacaq.\n2009-cu ildə yaradılmağa başlanıb. Helikopterin xarici görünüşü Mi-28N helikopterindən çox fərqlənir. İlk növbədə, kabinənin erqonomikası və funksionallığı yaxşılaşıb, nəzarət və idarəetmə sisteminin təkrarlayıcısının pilot-operator kabinəsinə qoyulması müsbət addımlar hesab olunur. Helikopter insansız hava vasitələri ilə əlaqə yaratmaq üçün rabitə vasitəsi, yeni fyuzelaj, təkmilləşdirilən mühərrik, yeni RƏM kompleksi, nişangah və s. avadanlıqlara sahibdir. Əsas versiya ilə müqayisədə yanacaq çənlərinin həcmi artıb.\n2018-ci il ərzində cəmi HKQ və HDD-yə 203 ədəd yeni və təkmilləşdirilən təyyarə və helikopter, dörd dəst "Pantsir" zenit raket top kompleksi və 10 dəst S-400 "Triumf" ZRS verilməsi planlaşdırılır. İlin əvvəlində iki S-400 diviziyasının Krımda döyüş növbəsinə başlaması gözlənilir.\nZenit raket sistemi S-400 "Triumf"\nHəmçinin məlum olub ki, 2018-ci ildə S-400-ləri əvəz edəcək yeni S-500 ZRS üçün doldurucu maşınların qurulması barədə müqavilə imzalana bilər. Bu maşınlar qarşıdakı 25 il ərzində istismar oluna bilmək imkanları nəzərə alınaraq yaradılacaq. Daha öncə Şoyqunun bildirdiyinə görə, qoşunlara sistemin tədarükü 2020-ci ildən başlamalıdır.\n“S-500 ilə əlaqədar vəziyyət belədir. Yaxın gələcəkdə Yekaterinburqda yerləşən "Start" şirkəti ilə nəqliyyat maşını, doldurucu-nəqliyyat maşını və yükləyici mexanizmin alınması üçün müqavilə imzalanacaq”, deyə "Texnodinamika" holdinqinin baş direktoru İqor Nasenkov bəyan edib.\nDəniz Donanmasının döyüş gücünü 20 ədəd suüstü gəmi, və döyüş qayıqları, 1 ədəd sualtı qayıq, 14 təminat gəmisi ilə, cəmi 35 döyüş və təminat gəmiləri alacaq:\n22350 layihəsinin baş frigatı "Admiral Qorşkov"\n11711 layihəsinin baş gəmisi "İvan Qren" adlı böyük desant gəmisi və bu layihənin ikinci gəmisi - "Peter Morqunov";\n20385 layihəli, "Severnaya verf" zavodunda inşa edilən bu sinfin dörd gəmisindən birincisi olan "Qremuşiye" korveti;\n23120 layihəli "Vsevolod Bobrov" arxa cəbhə təminat gəmisi;\n18280 layihəsinin ikinci gəmisi olan kəşfiyyat gəmisi "Ivan Hurs";\n22800 "Karakurt" layihəsinin ilk iki gəmisi ("Uraqan" və "Tayfun");\nSakit Okeanda axtarış və xilasetmə qüvvələri üçün iki xüsusi kater.\nHəmçinin onların arasında -"Bulava" ballistik raketilə silahlanan 955A ( "Borey-A") layihəli "Knyaz Vladimir" əsas sualtı strateji raket daşıyıcısı da vardır. Sualtı qayıq Şimal dənizində sınaqdan keçiriləcək.\n"Knyaz Vladimir" əsası 2012-ci ildə qoyulan və "Borey" seriyasından olan 8 gəmidən dördüncü sualtı qayıq oldu. 3 sualtı qayıq artıq donanmaya verilib. "Knyaz Oleq" və "Generalissimus Suvorov" (2014), "İmperator Aleksandr III" (2015) və "Knyaz Pojarski"nin (2016) əsası qoyulub və inşası davam edir. Hər bir sualtı qayıq 16 ədəd "Bulava" QBR daşıyır. "Borey B" layihəsi 2027-ci ilə qədər DSP-yə daxil edilib. Əsas sualtı raket daşıyıcısının yaradılması üzrə işlər 2018-ci ildə başlayacaq, onun HDQ-yə təslim edilməsi 2026-cı il üçün planlaşdırılır.\n2018-ci ildə HDQ-nin Dəniz Aviasiyasının köhnələn təyyarə parkının modernləşdirilməsi davam edəcək. İl-38 təyyarəsi İl-38N "Novella" ilə, Ka-27 helikopteri Ka-27M modeli ilə yenilənəcək. Bu vasitələr isə qayıq əleyhinə və gəmilərə hədəf göstərmə vasitələrinin əsasını təşkil edəcək.\nAğır təyyarə daşıyıcısı, 11435 layihəli "Admiral Kuznetsov"gəmisinin təmiri və müasirləşdirilməsi üçün 3 illik müqavilə imzalanması gözlənilir. Əvvəllər Nevski İKB baş direktoru Sergey Vlasov məlumat verdi ki, "Kuznetsov" gəmisinin təmiri müasirləşdirilmə olmadan aparılacaq. O, yalnız müəyyən avadanlıqların əvəz olunacağına işarə etdi.\nAğır təyyarə daşıyan aviadaşıyıcı kreyser "Admiral Kuznetsov"un göyərtəsi döşəməsi\n"Pantsir-ME" dəniz zenit raket- artilleriya kompleksini sınaqdan keçirmək planlaşdırılır. İlk dəniz variantının 22800 layihəli "Karakurt" gəmisində quraşdırıla bilər.\nQərb Hərbi dairəsinin (QHD) mühəndis- istehkam alayı dövlət müdafiə sifarişi çərçivəsində 100-dən çox silah və hərbi texnika alacaq. Alayın silahlanmasına müasir rabitə avadanlıqları, arxa cəbhə və digər avadanlıqlar qəbul edilib. Həmçinin silahlanmaya BAT-2 yol döşəyiciləri, İMR-2 muhəndis texnikası, PTS-2 üzən vasitələri, "Korşun" partlamayan qurğu axtaranlar və yeni OBP-2 "Sokol" qoruyucu kostyumlar qəbul edilməlidir.\nŞərq Hərbi Dairəsinin (ŞHD) Çukotsk istiqamətində sahil müdafiə diviziyasını yaratmaq planlaşdırılır. Hərbi rəhbərliyə vahid kosmik sisteminin döyüş vəzifələrinin yerinə yetirilməsini təmin etmək əmri verilib.\nAraşdırma Roman Azanovun yazıları əsasında hazırlanıb.\nTeqlər: Rusiya SQ HDQ HHQ\nABŞ çoxkalibrli revolveri təqdim edib\nQırğızıstan Rusiya ilə hərbi-texniki əməkdaşlıq üzrə müqaviləni təsdiq etdi\nOxunub: 362 10:53 11 Yanvar 2018\nDüşmən yenidən snayperlərdən atəş açdı\nFransa XİN: “Makron Rusiyanı böyük güc dövləti hesab edir”\nMettis Afrin əməliyyatları ilə bağlı qarışıq mesajlar verir\nƏfqanıstanda 120-dən çox İŞİD üzvü məhv edilib\nCənubi Koreya M-SAM raketlərinin ilkin istehsal planına sadiq qalacaq\nTSQ PYD-nin 11 mövqeyini ələ keçirib\nÇin MN: ABŞ MTS-i Soyuq Müharibə zehniyyətilə hazırlanıb\nƏrdoğan: “Afrin əməliyyatı uğurla davam edir”\nTürkiyə HHQ Cilbara ərazisinə aviazərbələr endirib\nTokioda ilk dəfə ballistik raket təhlükəsinə qarşı təlimlər keçirilib\nTürkiyə SQ Suriyada 9 kəndi ələ keçirib\nYaponiya MN: “Ölkədəki ABŞ hərbi təyyarələrinin qəzaları artır”\nSQQ “Ən-Nusra”ya qarşı yeni əməliyyata başlayıb\nBritaniya Rusiya SQ-nin üstünlüyünü etiraf edib\nÇin üçüncü avidaşıyıcı üçün yeni katapult hazırlayır\nCənubi Koreya hərbi islahatlara gedir\nBMT: Yəmən münaqişəsinin tərəfləri sülh danışıqlarına müsbət yanaşırlar\nABŞ KİV-ləri “Pantsir-S”i ideal silah hesab edir


Gəlirlər artıb, bankçılar iş yerlərinə qayıdıb\n11:00 24.09.2019 (Yenilənib 11:11 24.09.2019) Qısa URL\nAR Maliyyə Bazarlarına Nəzarət Palatasının məlumatına görə, 2019-cu ilin yanvar-iyul aylarında banklar tərəfindən verilən kreditlərin həcmi 13,342 mlrd. manata çatıb.\nAzərbaycanın bank sektorunun sağlamlaşdırılması üçün dövlət tərəfindən həyata keçirilən tədbirlər nəticəsində kreditləşmədə uğur əldə edilib. Həmçinin investorlara inam artıb ki, bu da bankirlərə gəlirlərini xeyli artırmağa imkan verib.\nKredit müəssisələrində vəziyyətin yaxşılaşması nəinki gəlirlərin artmasına, eləcə də minlərlə bank xidmətçisinin öz iş yerlərinə geri qayıtmasına şərait yaradıb. Azərbaycan banklarında kreditlərin, depozitlərin, gəlirlərin vəziyyəti ilə Sputnik Azərbaycan-ın infoqrafikasında ətraflı tanış ola bilərsiniz.


asanradio asanradio.az - Azərbaycan və Bolqarıstan prezidentlərinin geniş tərkibdə görüşü olub- YENİLƏNİB\nAzərbaycan və Bolqarıstan prezidentlərinin geniş tərkibdə görüşü olub- YENİLƏNİB\nASAN Radionun məlumatına görə, dövlət başçıları görüşdə çıxış ediblər.\nAzərbaycan prezidenti İlham Əliyev bildirib ki, Bolqarıstan Azərbaycan üçün çox önəmli tərəfdaşdır, dost ölkədir. “Çox şadam ki, ölkəmizə səfərə gəlmisiniz. Nyu-Yorkda BMT Baş Assambleyasının iclasında qısa görüşümüz olub. Dəvəti qəbul edib Azərbaycana səfərə gəldiyinizə görə minnətdaram. Bu, ölkəmizə Sizin ilk səfərinizdir. Əminəm ki, səfər çox uğurlu olacaq. Tərəfdaşlığımızın inkişaf etdirilməsi ilə bağlı bu gün artıq fikir mübadiləsi apardıq. Əminəm ki, bölüşdüyümüz ideyalar ölkələrimiz arasında daha geniş əməkdaşlığa yol açacaq. Siyasi və iqtisadi sahələrdə əməkdaşlığın səviyyəsindən məmnunuq. Lakin əminəm ki, iqtisadi sahədəki potensialımız bu gün mövcud olan potensialdan daha üstündür. Bu cür yaxşı siyasi münasibətlərə malik olmaqla yanaşı, biz ticarət, investisiya sahələrinə və digər sahələrə də diqqət yetirməliyik. Nəticədə tərəfdaşlığımız daha da genişlənəcək və şaxələnmiş olacaq. Bolqarıstan bizim üçün çox önəmli tərəfdaşdır, dost ölkədir. Eyni zamanda, beynəlxalq təşkilatlar çərçivəsində də çox fəal əməkdaşlıq edirik. Səfəriniz bir daha göstərir ki, biz yaxın dostuq və əməkdaşlığımız uğurla davam edəcək”.\nR. Radev isə bunları deyib: “Ölkələrimizin rəhbərliyi arasında müzakirələrin aparılması və dialoqun davam etdirilməsi üçün burada olmağımızdan şadıq. Hesab edirik, siyasi dialoqun intensivliyi göstərir ki, xalqlarımız və ölkələrimiz arasında çox yaxşı münasibətlər var. Bununla belə, Siz də qeyd etdiyiniz kimi, siyasi dialoqun səviyyəsi əməkdaşlığımızın bir çox digər sahələrdə inkişafı üçün yaxşı şərait yaradır. İndicə iqtisadi və enerji əməkdaşlığını, imkanlarını və potensialını müzakirə etdik. Biz Cənub Qaz Dəhlizinə dəstək veririk. Azərbaycan Şərqi və Mərkəzi Avropada şaxələndirmə imkanlarının təmin edilməsində mühüm rol oynayır. Buna görə, biz həmin layihəyə dəstəyimizi veririk. Daşımalar, nəqliyyat dəhlizinin yaradılması ilə bağlı çox böyük potensial var. Biz, həmçinin ölkələrimiz üçün vacib olan Bakı ilə Sofiya arasında birbaşa uçuşları müzakirə etdik. Əgər həmin hava xəttini aça bilsək, bütün digər sahələrin inkişafına töhfə vermiş olacağıq”.\nASAN Radio xəbər verir ki, görüşdə ölkələrimiz arasında münasibətlərin siyasi, iqtisadi, humanitar, energetika sahələrində və digər sahələrdə uğurla inkişaf etdiyi bildirildi. Bolqarıstan Prezidentinin Azərbaycana səfərinin ikitərəfli münasibətlərin daha da inkişaf etdirilməsinə töhfə verəcəyinə əminlik ifadə olundu. Ölkələrimiz arasındakı əlaqələrin daha da genişləndirilməsi üçün yaxşı potensialın olduğu vurğulandı.\nMənzil İnşaatı Dövlət Agentliyinin İdarə Heyətinə sədr təyin edilib\nPrezident İlham Əliyev Masallı Sənaye Məhəlləsinin açılışında iştirak edib - Yenilənib\nMasallı rayonunda 3230 hektar əkin sahəsinin suvarma suyu ilə təminatı yaxşılaşdırılacaq


Onlayn ödəniş– təhlükə yoxsa komfort\nHamımız öz həyatımızı normal səviyyədə yaşamaq üçün dayanmadan çalışır, işləyir və bunun müqabilində müəyyən qazanc əldə edirik. Bu qazanc nə qədər çətin yolla qazanılırsa, qazandığımız vəsaitin xərclənməsi də bir o qədər düşünülmüş addımlarla olmalıdır. Uşaqlıq zamanında, bir çoxumuza öyrədilən hekayələrdə belə qazanılan bir manatın belə nə qədər vacib və mənəvi baxımdan dəyərli olduğu göstərilmişdir. Bu tip tərbiyyə ilə böyümüş və şuuraltında zəhmətlə qazandığı hər bir qəpiyi qoruma düşüncəsi oturmuş bir insan, hər nə qədər müasir həyata alışsa da, onlayn ödəniş sistemlərinə inamın o insanda yaranması çox çətin prosesdir. Bu səbəbdən, xüsusilə şərq ölkələrində fəaliyyət göstərən onlayn alış-veriş saytları, ödəniş strategiyasını sadəcə onlayn olaraq deyil, həmçinin nəğd olaraq formalaşdırır.\nBu barədə ölkəmizdə mövcud olan düşüncəyə nəzər salsaq görərik ki, bizdə onlayn ödənişə inamsızlıq bəzən daha qatı formada ortaya çıxa bilir. Əlbəttə ki, buna bir neçə səbəb vardır ki, bunlar sırasında əsla bizim təhsilsiz olmağımız və ya keçmiş düşüncəli olmağımız durmur. Azərbaycan hər zaman bu baxımdan bir çox ölkədən daha öndə olub. Burada əsas məsələ bizim cəmiyyətimizdə olan və sovet ideologiyasının bir məhsulu olan insan faktoruna inamsızlıqdır. Reallıq budur ki, SSRİ –nin hökm sürdüyü zamanlarda, ölkəmizə gətirilən bir çox yenilik, bir zaman sonra insanımıza bir çox narahatlıq və mənfi nəticələr gətirib. Müstəqillik dövründən sonra, hər nə qədər insanlar bunun o dövrdə vacib olan müstəmləkəçilik strategiyasının məhsulu olduğunu anlasa da, yenə inamsızlıq hissi bizim yaxamızı buraxmadı.\nZaman dəyişir və artıq ölkəmizdə bir çox onlayn alış-veriş portalları fəaliyyət göstərir ki, bunlar sırasında hətta çox rahat qida və qeyri-qida məhsulları əldə edə biləcəyimiz onlayn supermarketlər belə var. Bütün bu onlayn alış-veriş saytları əlbəttə ki, bizi düşünərək nəğd ödəniş və ya qapıda ödəniş kimi bir çox optimal ödəniş yolları təklif etsədə, mənim fikrimcə hələ də, ödənişin ən rahat yolu məhz onlayn şəkildə bank kartları vasitəsiylə olandır. Bu fikrə gəlməyimdə bir neçə səbəb vardır ki, bu gün sizə məhz bu haqda danışmaq istəyərdim.\nİlk öncə nəzərə almaq lazımdır ki, onlayn alış – veriş sisteminin, bir xidmət olaraq fəaliyyətə başlamasının əsas məqsədi vaxta qənaət və rahatlıqdır. Adı çəkilən üstünlüklər, bir növ bu sistemin ən böyük silahlarıdır. Məsələyə bu baxımdan nəzər saldıqda, onlayn ödəniş sistemindən imtina bir növ insanın öz komfortundan imtina etməsi deməkdir. Ancaq yuxarıda qeyd etdiyim kimi bu imtinanın da bir neçə səbəbi vardır və gəlin onlara bir nəzər salaq.\nİtirmək qorxusu. Bu səbəb hal-hazlırda ən aktual səbəbdir. Bütün dostlarıma, ailəmə və yaxınlarıma onlayn alış – verişlə bağlı yardım edən biri kimi, vurğulamaq istəyərdim ki, gün ərzində bir neçə dəfə “Filan saytda xoşuma gələn filan məhsul var, amma birdən sifariş versəm pulum batar, məhsul da gəlməz” cümləsini eşidirəm və əminəm ki bir çoxunuz nə vaxtsa bu cümləni qurmusunuz. Burada ilk olaraq anlamaq lazımdır ki, əgər sən güvənilir olmayan, rəsmi şəkildə fəaliyyət göstərməyən və bilinməyən bir mənbədən nəisə sifariş versən əlbəttə ki, pulunu itirmək qorxusu ilə qarşı-qarşıya qalacaqsan. Yox əgər sifariş vermək istədiyin sayt və mağaza rəsmi fəaliyyət göstərən, rəsmi saytı, sosial media hesabları və baş ofisi olan bir yerdirsə, bu zaman onlayn ödənişdən çəkinmək lazım deyil. Çünki heç bir böyük maştablı müəssisə, hər hansı bir məbləğə görə öz nüfuzunu ayaq altına almaz. Bu səbəbdən itirmək qorxusundan qurtulmaq ən məqsədə uyğun addımdır.\nTexniki səhvlər. Bu səbəbin əsası ondadır ki, bir zamanlar onlayn ödəniş sistemlərində müəyyən texniki problemlər nəticəsində bir çox insan öz pulunu itirmişdir. Ancaq nəzərə almaq lazımdır ki, bu hadisələr uzun illər əvvəl baş vermişdir və hal-hazırda bu tip halların baş verməsi demək olar ki, mümkün deyil. Ancaq belə bir halla qarşılaşdığınız zaman belə, pulunuzun sizə geri qaytarılması üçün zəruri bütün addımlar mövcud ödəniş sistemləri və bankınız tərəfdən atılacaqdır.\nƏfsanəvi onlayn oğurluq. Gündəlik olaraq sosial şəbəkələrdə milyonlarla pul oğurlamış, insanların hesablarını “hack” etmiş və ya banklar virtual olaraq soymuş insanlar haqqında postlar paylaşılır. Məhz bu postlar və yalan xəbərlər nəticəsində insanlar inamsızlıq hissi yaşayırlar. Əlbəttə ki, bu işlərlə məşğul olan insanlar var və bu tip hadisələr baş verir, ancaq yazılın pozulan həcmdə yox. Bütün bu sadalananları həyata keçirən şəxslər qanun qarşısında cavab verir və dövlət və banklar tərəfindən itirilən vəsait bir çox hallarda konpensasiya edilir.\nBütün danışılanları nəzərə alsaq demək olar ki, onlayn olaraq ödəniş etmək o qədər də, qorxulu və yaxud qacınılası bir məsələ deyildir. Əksinə şəxsi fikrimcə sıx istifadə olunmalı və rahat bir xidmətdir. Məncə hər birimiz bütün kommunal ödənişlərimizi, geyim və gündəlik market alış – verişlərimizi bir kliklə həyata keçirib, bir kliklə də ödəmək istəyərik. Bunun üçün sadəcə dövrümüzə ayaq uydurub və bu dövrün bizə verdiyi texnoloji rahatlıqlardan istifadə etmək lazımdır.


"Bakmil" stansiyası qarşıdakı istirahət günlərində də adi qaydada işləyəcək - MINVAL.INFO\n“Bakı Metropoliteni” QSC sərnişinlərin diqqətinə çatdırır ki, “Bakmil” stansiyası qarşıdakı istirahət günlərində də adi qaydada işləyəcək. Təmir işləri ilə əlaqədar sərnişinlərin giriş-çıxışına qoyulmuş məhdudiyyət (saat 8:20-dən 17:00-a qədər) şənbə və bazar günləri, yəni 18-19 avqust tarixlərində tətbiq edilməyəcək.\nBu barədə “minval.İnfo”ya qurumdan məlumat verilib. Məlumatda deyilir ki, sərnişinlər “Bakmil” stansiyasına və əksinə hərəkət edən qatarlardan istirahət günlərinin hərəkət cədvəlinə uyğun istifadə edə bilərlər.\nQeyd edilən saatlarda məhdudiyyət yeni iş həftəsinin əvvəlindən – avqust ayının 20-dən tətbiq ediləcək.\nTarix: 2018/08/17 18:53


Ana səhifə » Xəbər lenti\t» Təhsil Nazirliyi yanında İctimai Şuranın növbəti iclası keçirilib\nTəhsil Nazirliyi yanında İctimai Şuranın üzvləri ilə Təhsildə Keyfiyyət Təminatı Agentliyinin (TKTA) rəhbərliyi arasında görüş keçirilib. Görüşdə İctimai Şuranın sədri Şahlar Əsgərov, şuranın üzvləri və Təhsildə Keyfiyyət Təminatı Agentliyinin rəhbər heyəti iştirak edib.\nİctimai Şuradan AZƏRTAC-a bildirilib ki, keçirilən görüşün məqsədi Agentliyin fəaliyyəti barədə şuranı məlumatlandırmaq və onun fəaliyyəti ilə bağlı ictimaiyyətin rəylərini öyrənməkdən ibarət olub.\nGörüşdə Agentliyin İdarə Heyətinin sədri Eldar Orucov TKTA-nın fəaliyyəti barədə təqdimat edib. O, İctimai Şuranın üzvlərinə cari il ərzində görülən işlər barədə hesabat verib. Daha sonra, İctimai Şuranın üzvlərinin hər birinin sualları aidiyyəti üzrə sədr tərəfindən cavablandırılıb. Görüşdə şuranın sədri, professor Şahlar Əsgərov, sədr müavini Nadir İsrafilov, məsul katibi İlqar Orucov, şura üzvləri Etibar Əliyev, Asif Cahangirov, Ülviyyə Mikayılova, Mirzə Cəfərzadə Agentliyin fəaliyyət istiqamətlərinə dair rəy və tövsiyyələrini verərək ictimaiyyəti maraqlandıran məsələlərə toxunublar.\nİclasda TKTA və İctimai Şura arasında əməkdaşlığın davam etdirilməsi qərara alınıb.


Ramil Seydayev: 'Ola bilsin, oyun tecrubem azdir' - Azadliq Xeber\nRamil Seydayev: 'Ola bilsin, oyun tecrubem azdir'\nRamil Şeydayev: 'Ola bilsin, oyun təcrübəm azdır'\n5 Sentyabr, 2017 04:01 xeber – Azərbaycan milli komandasının və “Qarabağ” klubunun futbolçusu Ramil Şeydayev San Marinonu 5:1 hesabı ilə yendikləri 2018-ci il dünya çempionatının seçmə qrup matçından sonra jurnalistlərin suallarını cavablandırıb.\n– Qol vura bilməməyiniz üçün nə çatmadı?\n– Ustalıq çatmadı (gülür). Düzü, bilmirəm. Ola bilsin, oyun təcrübəm azdır. Hansısa xırda məqamlar var ki, gələcəkdə qollar vurmaq üçün onlar üzərində işləmək lazımdır. Qol vurmalı idim. Amma alınmadı.\n– Daha üstün olan Slovakiya çempionatından Azərbaycan Premyer Liqasına gəlməyinizdə hansı amillər rol oynadı?\n– Əvvəla, Slovakiya çempionatının Azərbaycanınkından üstün olması fikri ilə razı deyiləm. Düzdür, mənfi hal odur ki, bizdə onlara nisbətən komanda sayı azdır. Amma komandaların səviyyəsinin Slovakiyadakılardan aşağı olmadığı dəqiqdir.\nTəbii ki, “Qarabağ”a keçmək mənim qərarım idi. Amma atamla və kiminləsə məsləhətləşdim. Yekun qərarı isə yalnız özüm qəbul etdim. “Qarabağ”da və millidə oynamaq mənə özümü göstərməkdə yardımçı olacaq. Yaxşı olduğumu sübut etsəm, oynayacağam. Əlbəttə, bu amillər xeyrimə işləyəcək.\n– Mahir Mədətov, Duno Ndlovu ilə mübarizədə əsas heyətə düşmək çətin olmayacaq?\n– Əlbəttə, ola bilsin, çətin olacaq. Heç kim heç yerdə heyətə asanlıqla düşmür. Hamının yaxşı hücumçuları var. Bizə isə özümüzü göstərmək lazımdır.\n– Oyundan sonra Robert Prosineçki qol vura bilmədiyiniz üçün sənə təsəlli verdi?\n– Açığı, mənimlə ayrılıqda danışmadı. Hamını təbrik etdi.


Nazir Anar Kərimov Ağdamda mədəniyyət müəssisələrinə baxış keçirib - Ümumi xəbərlər | Azərbaycan Respublikası Mədəniyyət Nazirliyi\nXəbər verdiyimiz kimi, mədəniyyət naziri Anar Kərimov mayın 26-da Ağdam rayonunun Quzanlı qəsəbəsində Ağdam, Ağcabədi və Laçın rayonlarından olan vətəndaşların qəbulunu keçirib.\nQəbuldan sonra nazir Anar Kərimov Rayon İcra Hakimiyyətinin başçısı Vaqif Həsənovun müşayiəti ilə Ağdam rayonunda bir sıra mədəniyyət müəssisələrinin fəaliyyəti ilə tanış olub.\nAğdam Tarix-Diyarşünaslıq Muzeyinə gələn nazirə məlumat verilib ki, 1962-ci ildə yaradılan və 2500-dən artıq eksponatın sərgiləndiyi muzey Ağdam şəhəri işğal olunan zaman məhv edilib. 2001-ci ildən muzey öz fəaliyyətini Qaradağlı kənd Mədəniyyət evinin binasında davam etdirir. Hazırda muzeydə 1300-dən çox eksponat qorunur.\nNazir Anar Kərimov Ağdam rayonu Mahrızlı kəndindəki cəsur əsgər Rahib Məmmədov adına Döyüş Şöhrəti Muzeyinin fəaliyyəti ilə də yaxından maraqlanıb. Muzeydə R.Məmmədovun şəxsi əşyaları, onun haqqında materiallar dərc olunan qəzet və jurnallar, eləcə də kitablar sərgilənir. Muzeydə həmçinin Qarabağ döyüşlərində canlarını qurban verən igid oğulların şəxsi əşyaları, məktublar, hərbi geyimlər nümayiş etdirilir. Qeyd olunub ki, döyüş bölgəsində yerləşən Mahrızlı kəndi Vətən müharibəsi zamanı erməni silahlı qüvvələrinin atdığı raket zərbələrinə məruz qalıb. Kəndə atılmış raketlərin parçalanmış hissələri də muzeydə sərgilənir.\nDaha sonra nazir Ağdam Muğam Mərkəzində konsert proqramında iştirak edib. Konsertdə “Şur” ansamblının ifasında bir-birindən maraqlı musiqi nömrələri səsləndirilib.\nBazar ertəsİ, 04.07.2022 01:50


20 min saxta manatı 4100 dollara satmaq istəyən tutulub » www.tezadlar.az\n20 min saxta manatı 4100 dollara satmaq istəyən tutulub\nAbşeron rayonunun Masazır qəsəbəsində 20 000 saxta manatı 4100 ABŞ dollarına satmaq istəyən şəxs saxlanılıb.\nBu barədə Daxili İşlər Nazirliyiməlumat yayıb. Daxili işlər orqanlarının əməkdaşları tərəfindən saxta pulların hazırlanması və dövriyyəyə buraxılmasının qarşısının alınması istiqamətində növbəti uğurlu əməliyyat tədbiri həyata keçirilib.\nBelə ki, Baş Mütəşəkkil Cinayətkarlıqla Mübarizə İdarəsi və Zəngilan Rayon Polis Şöbəsinə Gəncə şəhər sakini, əvvəllər məhkum olunmuş Orxan Cəfərovun Masazır qəsəbəsi ərazisində yerləşən çay evlərindən birində saxta pul satmaq istəməsi barədə əməliyyat məlumatı daxil olub. Birgə həyata keçirilən təxirəsalınmaz əməliyyat tədbiri nəticəsində həmin şəxs 20000 saxta manatı 4100 ABŞ dollarına satmaq istəyən zaman cinayət başında tutulub.\nQeyd edək ki, O.Cəfərov saxta pulların hazırlanması və dövriyyəsi ilə məşğul olduğu üçün bir dəfə Rusiya Federasiyasında da məhkum olunub.


Səhərdən başlayan külək fəsadlar törətdi\n05.08.2019 | 18 | 0\nGüclü külək bir neçə saatdır Bakını və ətraf şəhərləri cənginə alıb. Sumqayıtda 3-cü mikrorayon, 6/2a nömrəli binanın qarşısından keçən, 57 yaşlı Yetər Zeynalovanın başına dam örtüyündən qopan şifer parçası düşüb. Xəsarət alan 57 yaşlı qadın xəstəxanaya yerləşdirilib. Onun vəziyyəti kafi qiymətləndirilir\nYenə də Sumqayıtda 12-ci mikrorayonda, 10 yaşlı qız uşağını başına ağac budaqları sınıb tökülüb.\nSəhiyyə Nazirliyindən Reala verilən məlumata görə, Sumqayıt şəhər xəstəxanasına çatdırılan xəstəyə qapalı kəllə-beyin travması və gicgah nahiyəsindən beyin əsasına keçən sınıq diaqnozu qoyulub. Hazırda reanimasiya şöbəsində müalicəsi davam edir, huşu aydındır. Vəziyyəti orta-ağırlıqdadır.\nBakıda güclü külək bir fəsadı da Yasamal rayonunun Hüseyn Cavid prospektində törədib. Belə ki, güclü küləyin təsirindən prospektdəki yaşayış binasının damı uçub.\nHazırda həmin ərazidə təmir-bərpa işləri aparılır.\nAbşeron rayonunun Müşviqabad qəsəbəsində isə ağac aşaraq qaz xəttini dirəklərdən ayırıb.\nAzərbaycan Dövlət Neft Şirkətinin “Azəriqaz” İstehsalat Birliyindən verilən məlumata görə, qaz sızması müşahidə olunmadığından abunəçilərin "mavi yanacaq"la təchizatında fasilə yaranmayıb. Ağac qalıqları təmizləndikdən sonra qaz xətti əvvəlki vəziyyətinə qaytarılaraq bərpa olunacaq.\nETSN-in Milli Hidrometeorologiya isə bildirir ki, küləkli hava şəraiti yaxın 2 gün ərzində davam edəcək. Yəni, ayın 8-ə kimi şimal küləyi üstünlük təşkil edəcək. Sərin hava şəraiti müşahidə olunacaq.\n6-7 avqust tarixlərində isə küləyin sürəti azalacaq. 13-18 m/s və arabir 21 m/s təşkil edəcək”. ETSN-nin məlumatına görə, hazırda dalğanın hündürlüyü açıq dənizdə 2,5 metrdir:\n“Gün ərzində davam edən güclü küləklə əlaqədar açıq dənizdə dalğanın hündürlüyü 6-8 metr arası inkişaf edəcək.


Vüqar Rəhimzadə: Azərbaycan Prezidenti BMT-nin ali tribunasından dünya ictimaiyyətinə mühüm mesajlar verdi\nSiyasət 21 Sentyabr 2017 19:33 (UTC+04:00)\nBu gün ölkəmizin sürətli inkişafı, həyata keçirdiyimiz regional və qlobal layihələr, ümumiyyətlə, Azərbaycan həqiqətləri dünyanın bir çox ölkələrində ali tribunalardan beynəlxalq ictimaiyyətin diqqətinə çatdırılır. Bu mənada Azərbaycan Prezidenti İlham Əliyevin BMT Baş Assambleyasının 72-ci sessiyasının açılışındakı çıxışını xüsusi olaraq vurğulamaq lazımdır. Ümumiyyətlə, ölkəmizin başçısının ABŞ-a səfəri, bu mötəbər tədbirdə iştirak və çıxış etməsi, eyni zamanda, keçirdiyi bir sıra mühüm görüşlər Azərbaycanın artan nüfuzundan xəbər verir.\nBunu Trend-ə YAP Siyasi Şurasının üzvü, “İki sahil” qəzetinin baş redaktoru Vüqar Rəhimzadə bildirib.\nV.Rəhimzadənin sözlərinə görə, Azərbaycan Prezidentinin BMT Baş Assambleyasının 72-ci sessiyasında çıxışı zamanı Dağlıq Qarabağla bağlı səsləndirdiyi əsaslı və mühüm fikirlər dünya ictimaiyyətinə bir daha dəqiq mesaj oldu: “Prezidentin qeyd etdiyi kimi, Dağlıq Qarabağ Azərbaycanın əzəli və tarixi torpağıdır. Nə qədər ki, bu münaqişə ölkəmizin ərazi bütövlüyü çərçivəsində öz həllini tapmayıb, Ermənistanın təcavüzü nəticəsində işğal altında olan 20 faiz torpağımız azad edilməyib Azərbaycan həm hərb, həm də informasiya məkanında öz mübarizəsini və haqlı təbliğat siyasətini davam etdirəcək. Prezidentin bu sahədə yürütdüyü siyasət təqdirəlayiqdir və xalqımız tərəfindən dəstəklənir.”\nYAP Siyasi Şurasının üzvü vurğuladı ki, Azərbaycan Prezidentinin sessiyada çıxışı zamanı Xocalı faciəsi ilə bağlı toxunduğu məqamlar bir daha dünya ictimaiyyətində Ermənistanın terrorçuluq siyasəti ilə bağlı aydın fikir formalaşdırdı: “Hər kəsə məlumdur ki, ermənilər Xocalıda azərbaycanlılara qarşı böyük soyqırımı törədiblər. Bu soyqırımı artıq dünyanın bir sıra ölkələrində rəsmi şəkildə tanınıb. Prezident “bəşəriyyətə qarşı bu dəhşətli cinayəti törədən hərbi kriminallardan biri Ermənistanın hazırkı prezidentidir” fikirləri isə Sarkisyanın bir daha beynəlxalq birlik qarşısında dəqiq faktlarla ifşa edilməsidir.”\n“İki sahil” qəzetinin baş redaktoru əlavə etdi ki, Prezident İlham Əliyev cəsarətli şəkildə BMT tribunasından dünyanın beynəlxalq təşkilatlarına çağırış edərək ikili standartlara son qoyulmasını tələb etdi: “Prezident İlham Əliyevin də qeyd etdiyi kimi, beynəlxalq təşkilatlar Ermənistan silahlı qüvvələrinin Azərbaycan ərazisindən çıxarılmasını tələb edən qətnamələr qəbul ediblər. BMT-nin Təhlükəsizlik Şurası bununla bağlı 4 qətnamə qəbul edib. Eyni zamanda İslam Əməkdaşlıq Təşkilatı, Qoşulmama Hərəkatı, ATƏT, Avropa Şurasının Parlament Assambleyası və Avropa Parlamenti bununla bağlı qərar və qətnamələr qəbul ediblər. Bizim isə tələbimiz odur ki, Ermənistan bu qətnamələri icra etsin. Əgər etmirsə Ermənistana təzyiq edilsin və cəzalandırılsın. Təəssüf ki, sadaladıqlarımızın heç biri baş vermir. Əvəzində işğalçı ilə işğala məruz qalana eyni münasibət göstərilir. Bunun isə bir adı var-ikili standartlar. Ölkəmizin başçısı isə haqlı olaraq bəyan edir ki, bu yanaşma qəbuledilməzdir.”\nV.Rəhimzadə onu da bildirdi ki, Azərbaycan Prezidentinin BMT-nin ali tribunasından ölkəmizin beynəlxalq təşkilatlarla uğurlu əməkdaşlığı, Azərbaycanın dünyanın tanınmış multikulturalizm mərkəzlərindən biri olması, sosial və iqtisadi sahələrdə nail olduğumuz böyük inkişaf, dövlətimizin beynəlxalq bazarlarda etibarlı neft və qaz təchizatçısı kimi tanınması ilə bağlı səsləndirdiyi dəyərli fikirlər bir daha onu deməyə əsas verir ki, Azərbaycan regionun ən qüdrətli ölkəsidir və böyük güclərin əsas tərəfdaşlarındandır.


Hacı Zeynalabdin qəsəbəsində “Yerli Demokratiya Həftəsi” keçirilib. » Xeberaz.az\nHacı Zeynalabdin Bələdiyyəsi 2016-cı ilin oktyabrın 31-dən noyabr ayının 5-dək “Azərbaycanda Yerli Demokratiya Həftə”si adlı tədbir həyata keçirib.\n"Xəbəraz.az "-a bu barədə məlumatı Sumqayıt şəhəri Hacı Zeynalabdin Bələdiyyəsindən veriblər.\nTədbirdə məqsəd bələdiyyə ilə əhalinin təmaslarını bir qədər də möhkəmləndirmək, cəmiyyətin demokratikləşdirilməsi istiqamətində işləri daha da sürətləndirmək, yerlərdəki problemlərin həllində insanların birgə fəaliyyətini təmin etməkdir.\nHəftə ərzində qəsəbə ərazisində bir sıra şüarlardan istifadə edilib:\n-“Azərbaycanda Yerli Demokratiya Həftəsi”ndə fəal iştirak edək!\n- “Bələdiyyə - vətəndaş, vətəndaş – bələdiyyə əlaqələrini möhkəmləndirək”!\nHəftə ilə əlaqədar bələdiyyədə “Açıq qapı” günləri təşkil olunmuşdur, vətəndaşların bələdiyyə ilə sıx əlaqələrinin qurulması məqsədilə “qaynar telefon xətti” (018 643-17-68) təşkil olunub.\nVətəndaşların bələdiyyə ilə operativ əlaqələrinin təmin edilməsi məqsədilə, bələdiyyənin inzibati binasının qarşısında “Bələdiyyə poçt qutu”su quraşdırılıb.\nHacı Zeynalabdin Bələdiyyəsi sakinlərlə görüş keçirib. Görüşdə qəsəbə sakinləri, bələdiyyə üzvləri, bələdiyyə qulluqçuları, məhəllə komitələri və ağsaqqallar şurasının nümayəndələri iştirak ediblər. Görüşü açan Hacı Zeynalabdin Bələdiyyəsinin sədri Elşən Məmmədov Azərbaycanda keçirilən "Yerli demokratiya həftəsi"nin əhəmiyyətindən və bələdiyyələrin üzərinə düşən məsuliyyət yükündən danışaraq, həftə ərzində görülən və görüləcək işlərdən danışıb. E. Məmmədov Azərbaycanın müstəqil və sivil bir dövlət kimi demokratik prinsiplər və dəyərlər əsasında inkişafında xalqımızın ümummilli lideri, dahi rəhbər Heydər Əliyevin müstəsna rolu olduğunu diqqətə çatdıraraq qeyd edilmişdir ki, Ulu öndərin layiqli davamçısı olan ölkə başçısı İlham Əliyevin gərgin və çoxşaxəli prezidentlik fəaliyyəti sayəsində Azərbaycan son illərdə böyük intibah dövrü keçirərək, bütün sahələrdə inanılmaz sürətli inkişafa, yüksək uğurlara nail olmuşdur.\nİnanırıq ki, oktyabrın 31-dən noyabr ayının 5-dək keçirilmiş “Yerli Demokratiya Həftəsi” bələdiyyə - vətəndaş əlaqələrinin daha da dərinləşməsində və yerli əhəmiyyətli problemlərin həllində mühüm rol oynayacaqdır.\n14-06-2018, 17:41 Bu il mobil operatorlar 350 mln. manat gəlir əldə edib\n18-01-2017, 19:48 İlk sosial mənzillər gələn il istifadəyə veriləcək\n26-03-2015, 16:12 Marketdə arvadını diri-diri yandırdı Video\n30-09-2015, 21:54 Azərbaycanda yeni qurumlar yaradılacaq\n1-06-2016, 22:57 AB-dən Tiflisə pis xəbər\n26-09-2016, 00:05 22-yaşlı oğlan toyda döyüldü - Samuxda


Müsavat başqanlığa namizədlərin debatı keçirildi\n18:14 09 Oktyabr 2019 170\nBu gün Müsavat Partiyasının qərargahında başqanlığa namizədlərin debatı keçirilib.\nAPA TV-nin xəbərinə görə, debatda Müsavatın hazırkı başqanı Arif Hacılı, həmçinin Tofiq Yaqublu və Yadigar Sadıqlı partiyanın durumu və hər hansı səbəbdən məhz onlara səs verilməsi ilə bağlı fikirlərini açıqlayıblar.\nArif Hacılı partiyada plüralizm prinsiplərinə mümkün qədər əməl olunduğunu deyib. Bildirib ki, uzun illər xalq hərəkatında olub və başqanlığı dövründə də partiya kifayət qədər aktiv olub.\nTofiq Yaqublu isə 1992-ci ildən bu yana İsa Qəmbər və Arif Hacılının eyni düşüncənin daşıyıcıları olduğunu söyləyib. Bildirib ki, ona görə də Müsavatda başqanın dəyişməsinə ehtiyac var.\nYadigar Sadıqlı da partiya başqanının dəyişməli olduğunu deyib. Bildirib ki, Müsavat Partiyası müxalifət cəbhəsində lider mövqeyini itirmək üzrədir və ictimaiyyətdə özünə olan marağı itirib. Onun fikrincə, Arif Hacılı başqan olmağı bacarmayıb.\nDebat suallarla davam edib.


Muxtar respublikada armatur sınağı laboratoriyası fəaliyyətə başlayıb - AZƏRTAC – Azərbaycan Dövlət İnformasiya Agentliyi\nMuxtar respublikada armatur sınağı laboratoriyası fəaliyyətə başlayıb\nNaxçıvan Muxtar Respublikası Fövqəladə Hallar Nazirliyinin Dövlət Tikintidə Təhlükəsizliyə Nəzarət İdarəsinin yeni armatur sınağı laboratoriyası fəaliyyətə başlayıb.\nMuxtar respublikanın Fövqəladə Hallar Nazirliyinin mətbuat xidmətindən AZƏRTAC-ın Naxçıvan bürosuna bildirilib ki, təmir işləri aparılaraq müasir iş şəraiti yaradılan laboratoriya lazım olan avadanlıqlar və mebel-inventarla təchiz olunub. Burada quraşdırılmış sınaq avadanlığı Türkiyənin UTEST firması tərəfindən istehsal olunub. LCD monitorlu və hidravlik sistemli idarəetmə qurğusu olan UTM-4000 modelli avadanlığın dartma və sıxma gücü 60 tondur.\nLaboratoriyada 8-32 millimetr diametrli armaturların standartlara uyğun keyfiyyət göstəricilərini müəyyən etmək mümkündür. Laboratoriya işçiləri Azərbaycan Respublikası Fövqəladə Hallar Nazirliyinin Dadaşov adına Elmi-Tədqiqat və Layihə-Konstruktor İnşaat Materialları İnstitutunda təcrübə keçiblər. Sınaqların keçirilmə qaydası, sınaq nəticələrinin protokollaşdırılması və bu sahə üzrə standartların tələbləri ilə bağlı UTEST firmasının mütəxəssisləri tərəfindən laboratoriya işçilərinə onlayn təlim keçirilib.\nQeyd edək ki, Naxçıvan Muxtar Respublikası Ali Məclisi Sədrinin Fövqəladə Hallar Nazirliyinə göstərdiyi diqqət və qayğı nəticəsində Dövlət Tikintidə Təhlükəsizliyə Nəzarət İdarəsinin mühəndis-geoloji, beton və sement laboratoriyasının fəaliyyəti son illər təkmilləşdirilərək Türkiyə, Rusiya, Yaponiya, İsveçrə, Çin və Koreya istehsalı olan ən müasir sınaq avadanlıqları ilə təchiz edilib. Bu sırada yeni armatur sınağı laboratoriyası özünəməxsus yerə malikdir. Həmin laboratoriyalar tərəfindən akkreditasiya sahəsinə uyğun olaraq tikintidə istifadə edilən materialların standartlara uyğunluğu yoxlanılır və tikinti sahəsində mühəndis-geoloji işlərin aparılması təmin edilir.\nAZERTAG.AZ :Muxtar respublikada armatur sınağı laboratoriyası fəaliyyətə başlayıb\nNaxçıvanda “İstedadlı rəssamlar sorağında” adlı rəsm sərgisi açılıb\nBilik Günü münasibəti ilə Heydər Əliyev adına Hərbi Liseydə tədbir keçirilib VİDEO\nMingəçevir Dövlət Universitetində 20 Yanvar faciəsinə həsr olunmuş seminar keçirilib


15:41 22 aprel 2021\nLerik rayon Dico kənd məktəbi\nLerik rayonunun Dico kəndində yerləşən məktəb binası acınacaqlı vəziyyətdədir. Əslində, sözügedən təhsil müəssisəsinə məktəb demək çətindir. Çünki…\nLent.az xəbər verir ki, bu məktəb dediyimiz məkanın uzunluğu 5, eni isə 3 metrdir. Burada şagirdlərin təhsil alması üçün şəraitin varlığından söhbət belə gedə bilməz. Bu səbəbdən kənddəki qız uşaqları təhsil ala bilmirlər. Belə ki, şagirdlər burada 4-cü sinfə qədər təhsil aldıqdan sonra digər kəndə - 8 km uzaqlıqda yerləşən məktəbə köçürülür. Oğlan uşaqları həmin kənd məktəbində 11-ci sinfədək təhsillərini davam etdirsələr də, qızlar məsafə uzaq olduğundan, bundan məhrumdurlar. Çünki deyilənə görə, uzaqlıqda yerləşən məktəbə dağ yolu ilə gedilir və bu yol qışda qar, çovğun olur. O səbəbdən şagirdlər məcburən daxma tipli məktəbdəki ibtidai təhsillə kifayətlənirlər.\nMəsələ ilə bağlı Lerik rayon Dico kənd məktəbinin direktoru Əmənulla Kazımov ilə əlaqə saxladıq. 64 yaşlı müəllimin sanki dərdini təzələdik. Zəngimizə çox sevindiyini dedi:\n“Vallah qızım, sanki bizim kənd unudulub. Heç yada salanı da yoxdur. Bir neçə dəfə çəkiblər buranı. Amma nə gələn var, nə də “sizə yeni məktəb tikərik” deyən. İndi siz zəng etdiniz. Artıq ümidim üzülmüşdü. Mən gözümü açandan bu məktəb var. Əvvəl yaxşı böyük məktəbimiz var idi. Sonra kəndə güclü qar yağdı. Həmin qar məktəbi aşırdı. Biz də yığışıb maaşımızı qoyduq və bu balaca otağı tikdirdik. Bu baş verib 1961-ci ildə. Nə onda, nə də indi bizdən xəbər tutan yoxdur. Kəndə heç yol da yoxdu. Nə edək? Uşaqlarımız harda əlifba öyrənsin? Baxma ki, əlifba deyirəm. Uşaqlarımız çox savadlıdı. Onlar təkcə əlifba ilə yetinmirlər. Son illərdə 17 nəfər şagirdimiz universitetə qəbul olub. Bu bizi çox sevindirir. Amma üzüqarayıq uşaqların önündə”.\nHə, Əmənulla müəllim xəcalət çəkir. Amma onun da əlindən bu otağın tikilməsinə köməklik etməkdən başqa heç nə gəlmir.\n“Hazırda məktəbimizin 2 şagirdi, 1 də müəllimi var. Amma bu o demək deyil ki, bu kəndə məktəb lazım deyil. Lazımdı. Heç olmasa modul tipli məktəblərdən gətirib qursunlar. Axı bu balalar da təzə məktəb üzü görmək istəyir”.\nƏmənulla müəllimlə söhbətimizdən o da məlum oldu ki, sözügedən müəssisədən həm də seçki məntəqəsi kimi istifadə olunur. Dico kənd məktəbində təhsil almış xeyli sayda şagird Vətən müharibəsində iştirak edib.\n“Cəmi 13 ev var, iki şəhid kənddə, bir şəhid Lənkəranda torpağa tapşırılıb. 3 qazi 10 döyüşçü var. Hər evdən demək olar ki, müharibəyə əsgər gedib. Amma kənd hələ ibtidai icma quruluşundakı şəraitlə yaşayır”.\nBənzər problem Lerikin digər kəndlərində də mövcuddur. Lerikin 161 kəndi var. Rayonun relyefi dağlıq olduğuna görə kəndlərin bir çoxu rayon mərkəzindən uzaq olmaqla yanaşı, ucqar ərazidə olan kəndlər var. Məhz belə şəraitsizlik üzündən qız uşaqları təhsildən kənar qalırlar. Bütün bu problemlər həm də son nəticədə rayondan köç edənlərin sayının artmasına öz təsirini göstərir.\nÜç məktəb direktoru işdən çıxarıldı, bəzilərinə ... - RƏSMİ\nDoqquz aktiv koronavirus xəstəsi SAXLANILDI\nBu ərazidə hərəkət məhdudlaşdırılacaq - DİQQƏT\n11 may 2021 , 11:54\nSabah hava günəşli olacaq - PROQNOZ\n11 may 2021 , 11:43\n12:05Məktəbdə ATIŞMA: 13 nəfər ölüb - VİDEO - YENİLƏNİB\n12:01Bakı-Şamaxı yolunda iki maşın toqquşdu: yaralılar var


GöZƏLLIKINIZDƏ KALE NIYƏ İSTƏYIRSINIZ? - ƏLLƏR + NAILS - BƏDƏN - DAILYBEAUTY - GöZƏLLIK AUTHORITY - BƏDƏN - 2019\nSuperfoodies bildiyiniz kimi, gözəllik markaları qala ilə məhsullar çıxartmağa başlamadan yalnız bir zaman məsələsi idi. Lakin, xoşbəxtlikdən, bu tendensiya yalnız bir qablaşdırma fad deyil. Göründüyü kimi, bizim sevdiyimiz yarpaqlı yaşıllıq gözəllik üçün yaxşı bir səbəbdir.\nŞəlalə Wellness Shanna İsrail-də məşhur həyat tərzi və sağlamlıq üzrə mütəxəssis deyir: "Kale fantastik superfooddur. "Diyetinizə daxil olmaqla və gözəllik rejiminiz dəri cəmləşdirməyə kömək edən bir çox vitamin, qida və antioksidant təmin edir."\nBelə ki, cildinizə super tərkib hissəsini tətbiq edərkən tam olaraq nə gözləmək olar? Kosmetik kimyaçı Zəncəfil Kral bizi yıxdı. "Kale anti-aging üçün vitamin A, kollagen sintezi üçün C vitamini və gözün altında qara dairələr və şişkinlik üçün K vitamini ilə doludur. Antioksidan və mineralların zəngin bir qaynağıdır. Bundan əlavə, o, körpənin qızartı və ləkələrini azaltmağa kömək edə biləcək bir kükürd qaynağıdır. Kale də günəş qorunması üçün melanin sintezini artırmaq və sağlam bir parıltı vermək üçün yaxşı bir şəkildə kömək edə bilən bir qaynaq qaynağıdır. "\nİndi kale bizim üçün nə edə biləcəyini bilirik, burada gözəllik rejimi əlavə etmək üçün bir neçə məhsul var:\nDırnaqlarınız üçün Kale! Bu əsas palto qala tapılan bütün vitaminlər (A, C və E) ilə doludur, lakin bu güclü cilanın dırnaqlarınızı necə istifadə etməsi lazım olduğu barədə ətraflı məlumat hələ də sirrdir. Marka həmçinin Alexa Chung-yə təşviq etmək üçün tapşırdı - bu, yalnız bir şeydir. Bu payızda rəflər üçün baxın.\nEminence Sitrus və Kale Potensial C + E Serumu\nBu serum, cildin elastikliyini və nəmlənmə görünüşünü yaxşılaşdırmağa kömək etmək üçün qala yüksək antioksidant tərkibindən istifadə edir. Qala ilə yanaşı, tərkibində sitrus meyvəsi yağları dəri, qarışığı aradan qaldırmaq üçün dəri, avokado və dəri örtmək üçün hidrolizlənmiş botanik hiyaluron turşusu ehtiva edir. $100, eminenceorganics.com\nLovinah Kale Chia Berry Bədən Serumu\nBədən üçün bu serum Kale'deki bütün antioksidantları, iltihabik maddələrini və vitaminini ehtiva edir. Tezliklə əmilir və dərinin dərinə nəmləndirir. $35, lovinah.com ($35)\nVideonu izləyin: NYSTV - Armageddon and the New 5G Network Technology w guest Scott Hensler - Multi Language (Sentyabr 2019).\nKylie Jenner 2016-cı ili "şeyləri həyata keçirmək" ili ilə tanış etdi, lakin burada gözəllik dünyasında biz "şeyləri izləmək" ilində daha çox olduğunu düşünürük. Qara nağıldan bükülməkdən boğuşmağa qədər, sosial media başqa bir insanın üzərinə düşən ən görkəmli tapşırıqların videoları ilə atəşə tutuldu. Məşhur pimple-popping videolarından hər hansı birinə mədə verməyəcəyəm - qara başı çıxarmaq pis deyil - amma barmaqlarımı izləmək məcburiyyətində qaldım. Daha ƏTraflı\nNoninvaziv müalicə-bıçaq altına keçməyi tələb etməyən prosedurlar hər zamankindən daha tez-tez olur və moda meylləri poçt kodunuza əsasən fərqlənir, hətta doktorluq ofislərinin qapılarının içərisində olan səthlər də var. Bu müalicələrin necə dalğalanacağını maraqlandıran, altı ayrı bölgədən (Northeast, Cənub-Şərqi, Şimal-Qərb, Cənub-Şərqi, Midwest və Florida) 16 üst dermatoloqa çatdıq, hansı prosedurların ən çox tələb olunan ərazilərdə olduğunu soruşduq. Daha ƏTraflı\n✌🏼 Gündüz Kourtney Kardashian (@ kourtneykardash) tərəfindən 16 iyun 2016-da saat 11: 05-də paylaşılan bir post PDT Kardashianlar ən son dəriyə qulluq, saç baxımı və makiyaj lansmanı haqqında məlumat əldə edərkən hər zaman qabaqda. Ancaq ən son gözəlliklərin buraxıldığını bildikləri üçün, onların köhnə zibillərini geridə buraxmaları demək deyil. Daha ƏTraflı\nCopyright 2019 \_ ar.womanfitness.info \_ Niyə Beauty Məhsulunda Kale İstəsəniz


Hörmətli redaksiya. Mənim Saatlı Mədəniyyət Mərkəzində baş verən saxtakarlıqlar, dövlət vəsaitinin mənimsənilməsi barədə yazdığım tənqidi məqaləni dərc etdiynizə görə minnətdarlığımı bildirirəm. Üstəlik, qarşı tərəfin də münasibətinə yer ayırmısınız. Bu, sizin obyektivliyinizin, məsələlərə hərətərli yanaşmanızın sübutudur. Bəli, çox sevindim ki, siz Saatlı Mədəniyyət Mərkəsinin direktoru Bəylər Əliyevin cavabınaı dərc etmisiniz. Bir daha təşəkkür. Bununla kiməsə qarşı qərəzli olmadığınızı, hər iki tərəfin münasibətinə obyektiv yanaşmanızı təsdiqlədiniz. Sizin simanızda əsl obyektiv, qərəzsiz media gördüm. Bir daha təşəkkür edirəm.\nƏslində, Bəylər Əliyev bu məktubu ilə özünü bir daha ifşa etdi. Çünki məqalədə adı çəkilən kənd klub və mədəniyyət evlərində hansı dərnəklərin fəaliyyət göstərdiyini qeyd etməyib. Mədəniyyət Nazirliyinə verdiyi hesabatlarda göstərdiyi “dərnəklərin” üstündən sükutla keçib. Çünki belə dərnəklər yalnız kağız üzərindədir. Onun deməsinə görə, guya, klub və mədəniyyət evlərinin binaları normaldır. Əlavə edirəm. Məmmədabad kənd klubu 80 il bundan əvvəl tikilmiş kənd mağazasında, Qırağlı kənd klubu həmin kənddəki məktəbin bir sinif otaqğında, Dədə Qorquq mədəniyyət evi həmin kənd inzabati ərazi nümayəndiliyinin kiçik bir otağında yerləşir. Üstəlik, Məmmədabad kənd klubunun müdiri Sarıcalar pambıqtəmizləmə zavodunda məsul işdə çalışır. Bu necə ola bilər?\nVarxankənd Diyarşünaslıq klubunun mədəni təşkilatçısı Ağalarova Mərhəmət Mirələkbər qızı haqqında yazdıqları isə tamamilə yalandır. Bu qadının əməlli-başlı orta təhsili də yoxdur. O, son 5 ildir ki, Sumqayıtda yaşayır. Ayda bir və iki dəfə Saatlıya gələ bilər. Gəlin, görək onu işlədiyi Varxankənddə görən və tanıyan varmı? Əksinə, müəyyən səbəblərədn Dədə Qorqud kənd sakinləri onu kənddən qovub. O da “müğənni” kimi Bəylər Əliyevə sığınıb.\nMəqalədə Qaracalar kənd mədəniyyət evinin işçisi kimi adı çəkilən İlhamə Quliyevanın adını isə qorxusundan gizlədib. Çünki rayon icra hakimiyyəti başçısının I müavinin qohumudur.\nHörmətli redaksiya, məqalə sizin saytda dərc olunandan sonra Mədəniyyət Nazirliyindən də münasibət bildirirlib. Rayonun 15- dən çox ziyalısı bu barədə Mədəniyyət Nazirliyinə rəsmi müraciət hazırlayıb və Saatlı Mədəniyyət Mərkəzinin fəaliyyətinin araşdırılmasını xahiş edib. Rayonun mədəniyyət müəssisələrinin təsərrüfat şöbəsi müdirlərinə Sabirabad Regional Mədəniyyət İdarəsində köhnə tarixə imza atdırmaqla guya inventar və kargüzarlıq ləvazimatlarının verilməsi barədə sənəd toplayırlar. Bu saxtakarlığın da üstü dərhal açılacaq. Çünki Sabirabad Regional Mədəniyyət İdarəsinin rəisi Əhməd Apoş oğlu Ramazanov Mədəniyyət Nazirliyinin vəzifəli şəxsləri həbs olunanda etiraf edib ki, o, inventor və kargüzarlıq ləvazimatları verməyib.\nHörmətli redaksiya, Bəylər Əliyev məni çox yaxşı tanıyır, Hətta bu məqaləyə təkzib verilməsi üçün mənə tanış axtarır. Ancaq bütün bunlar keçməz. Mən sizi sərt karantin rejimi başa çatandan sonra Saatlıya dəvət edəcəyəm və kənd klub və mədəniyyət evlərinə birgə baxış keçirəcəyik. Əlbəttə, əgər razı olsanız. O zaman kimin doğruçu, kimin yalançı olduğu bəlli olacaq. Dünənə qədər Saatlı bazarında futboldan variant toplayıb həmin puldan faiz götürməklə məşğul olan Bəylər Əliyev bu gün redaksiyanı aldada bilməz. Bu, variant toplamaq oyunu deyil.\nMənim, yoxsa Bəylər Əliyevin yalançı olmasını dəqiqləşdirmək üçün Sabirabad Regional Mədəniyyət İdarəsinin hazırda Saatlı rayonu üzrə koordinatoru, keçmiş Saatlı mədəniyyət şöbəsinin müdiri Şərqiyyə Şahpələngova ilə də əlaqə saxlaya bilərsiniz.\nMəqalədə adı çəkilən Varxan kənd Diyarşünaslıq klubunun “mədəni təşkilatçısı” Ağalarova Mərhəmət Mirələkbər qızı Şərqiyyə Şahpələngovanın həmkəndlisidir. Əsl həqiqətləri Ş.Şahpələngova daha yaxşı bilir.


Təxribatlı islahat » www.PressDent.Info\n10-06-2019, 16:56 5568 dəfə baxılıb\nSon günlər AXCP sədri Əli Kərimliyə qarşı yeni “ssenari”nin hazırlanmasıyla bağlı fikirlər dolaşır. Təbii ki, bütün bunlar kiminsə yuxusuna yox, müəyyən informasiyaya əsaslanır. Maraqlı məqam bundan ibarətdir ki, yayılan xəbər heç kimi təəccübləndirmir. Çünki hökumətin “Əli Kərimli sevgisi” hamıya məlumdu. Bu adamı Əl-Qaidədən tutmuş, FETO-ya qədər, çirkli pulların yuyulmasından tutmuş, Nardaran hadisələrinə qədər hər yerə bağlamaq istədilər. Amma hər dəfə 100 faizlik məğlubiyyətlə üz-üzə qaldılar. Heç kimə, heç nəyi inandıra bilmədilər.\nÜmumiyyətlə, bizim şanlı hökumətimiz “islahat” deyəndə, rəqibləri məhv etməyi, büdcədən daha çox oğurlamağı, vətəndaşın cibinə girməyi, yalanları həzm etdirməyi nəzərdə tutur. Bu mənada Əli Kərimliyə qarşı yeni “ssenari” yazılması hökumətin mahiyyətinə uyğundur. Bu addım hökumətin ən böyük “islahat”ı ola bilər. Rejim standartlarına uyğun təxribatlı islahat haqqında düşünə bilərlər.\nKaş ki, bu qədər ağılsız ola bilsinlər. Çünki bundan sonra istənilən təxribat, istənilən çirkin ssenari Əli Kərimlinin leyhinə işləyəcək. “Hər şərdə bir xeyir var” deyimi boş söhbət deyil. Hökumət bu qədər səhvlərə yol verməsəydi, cəmiyyət Əli Kərimlinin bu qədər düz yolda olduğunu qavraya bilməzdi.\nBu əsəb müharibəsində Əli Kərimli balaca bir tüfənglə, pulemyotlu düşmənləri zərərsizləşdirə bilir.\nRejim hələ də ona qarşı tutarlı kompramat tapa bilməyib. Çünki olmayan şeyi tapmaq mümkün deyil.\nBir sözlə, Əli Kərimli çoxdandır ki, şər-böhtana qarşı “bronojilet” geyinib. Nə qədər nişan alsalar da, zərərsizləşdirə bilməyəcəklər. Yəni, gözlənilən təxribatlı islahat rejimin başına nifrət qəlpələri yağdıra bilər.\nSiz “ssenari”nizi yazın. Biz də əminik ki, bu “ssenari” əsasında çəkilən filmTitanik kimi oskar alamasa da, Titanik kimi batacaq.\nBaş rolun ayaq aktyorlarına rüsvayçı uğur arzulayırıq\nİndi də islahat adıyla 913 milyon yeyiləcək\nƏli Kərimli 2016-cı ili dəyərləndirdi VİDEO


Mənzurə Musayevanın qızının toyundan — FOTOLAR '; // item += '\nMənzurə Musayevanın qızının toyundan — FOTOLAR\nTanınmış azərbaycanlı müğənni Mənzurə Musayeva bu gün qızı Çinarəyə toy edir.\nÖlkə.Az-ın Lent.az-a istinadən məlumatına görə, paytaxt məkanlarının birində keçirilən toya şou-biznesin bir çox tanınmış simaları qatılıb.\nOnlar sırasında əməkdar artist Nüşabə Ələsgərli, müğənnilər Nazənin, Manaf Ağayev, Səyyad Əlizadə, Mətanət Əsədova, İbrahim Borçalı, Rövşən Məmmədov aparıcı-aktyor Sərxan Kərəmoğlu, aşıq Zülfiyyə, prodüser Pərviz Fəqan və başqaları olub.\nQeyd edək ki, M.Musayeva Çinarəni övladlığa götürüb. O, qardaşı qızına analıq edir.


Badamdar şossesi 5, Bakı — Evler alqi satqisi, Flatfy.az\nEvler alqi satqisi: Badamdar şossesi 5, Bakı\n5 Badamdar şossesi\nSatılır 5 otaqlı ev / villa 175 m², Badamdar q.\nTECİLİ ELA TEKLİF !!! Səbail rayonu, Badamdar qəsəbəsi, Badamdar 3-cü massivdə,329 sayli məktəbin yaninda, 2sot torpaq sahəsinin içində tikilmiş 2 mərtəbəli, 5 otaqlı villa satılır. Ümumi sahəsi 174 kv.m,. 1-ci mərtəbədə zal, mətbəx,yataq otağı, sanuzel. 2-ci mərtəbədə 2 yataq otağı, sanuzel.+zirzəmisindədə tam təmirli,istifadəyə yararli 3 otaq var.(sondaki fotolar) Tam təmirlidi,Ev mebellərlə birlikdə satilir. Qaz, su, işıq daimidir. İstilik sistemi kombi.Ev hər tərəfdən kameralarla təciz olunub. Böyük, geniş, işıqlı otaqlar. Yaxınlıqda məktəb, uşaq bağçası, avtobus dayanacağı, market,supermarket və.s var. Sənədi – kupça var! Təcili olaraq satilir! Xidmet haqqı 1% !\nYasamal rayonu,Badamdar gesebesi,Pulman otelinyani,(kohne Kempes otel)hunday servisin yaninda yerleshen2 mertebeli Bag evi...Ev 8 sotun icinde insha edilib,evin umumi sahesi 300kv.m 5 otagdi,etrafli melumatcun zang edin,real aliciyla razilashmag olar,Bashlangic giymet 700000\nCOX TECILI:Kupcali:Badamdardda 2 cu massivde Esas yoldan 10 m mesafede 3 sotda tikilmis 3 mertebe 5 otaq kupcali bag satilir tecilidir\nSatılır 5 otaqlı ev / villa 400 m², Badamdar q.\nCOX TECILI:Yeni Villa satisa cixib:Villa Sebail rayonu ,Badamdar qesebesinde 3cu massivin girisine yaxin mesafede yerlesir.3,5sotda yerleşib..Butun senedler qaydasindadir..Şekillerde gorduyunuz kimi ev butun eshya ve texniki avadanliqlarla techiz olunub..Qeyd edilen qiymete butun eshya ve texniki avadanliqlar daxildir..Villanin heyetinde veranda tipli yay metbexi movcuddur..Ayrica heyetde s/q var..ve is avadanliqlarini yigmaq ucun bir otaq var..yeralti su ceni movcuddur..1ci mertebede genis zal ve metbex,hamam ve ayaqyolu var..2ci mertebede oglan otagi,qiz otagi,yataq otagi ve bir kicik otaq var..3cu mertebede mansard..Mansardda balkondan denize menzere acilir..Etrafli melumat ucun gunun istenilen saatinda qeyd olunan nomre ile elaqe saxlayin.cox xahis edirik ciddi wexsler elaqe saxlasin\nSatılır 5 otaqlı ev / villa 140 m², Badamdar q.\nÜnvan: Bakı şəhəri, 2-ci massiv, Badamdar şossesi, Səbail r. Badamdar q.\nBadamdar qəs, 2-ci massiv, Yeni Şəki restoranin, Kamran marketin 70 metrliyində, 3.5 sotda, həyət evi satılır. Həyətində 2 mərtəbəli təmirsiz ev də var. Şorlar suyu cəkilib və daimidir. Kanalizasiya xətti quraşdirilib. Torpağin ölcüləri şəkilləri qoyulub. İcra Hakimiyyətindən Sərəncami+ Arxiv sənədləri və s... var. Qalib sadəcə Əmlak Komitəsinə verib Cixariş almaq lazimdir. Qiymət çıxarışın alinmasi üçün nəzərə alinib və aşaği qoyulub. Bu cür yerdə Torpağin 1 sotu- 50-60 mindir. Özünüz hesablayin ki, nə qədər sərfəlidir(65 min ucuzuna satilir). Normalda evi söküb yeni proyekli villa tiksəniz məqsədəuyğun olar. Cünki ətrafindaki bahali və elit villarin yaninda bu ev balacadir. Hər bir şəraiti var. Həyətində gözəl dincəlməy üçün yer, meyvə agacları. QazI. Suyu, işığı daimidir. Yola yaxın olduğundan yaşayış üçün bütün infrosturuktur mövcüdur. Ətrafda baqca, super-market, magazalar, apteklər, hospitalar var. Dayanacağa cox yaxındır. Şəhərə gedən bütün nəqliyyat 2-3 dəq məsafədə olan yoldan kecir. Təcili olduğu üçün bu qiymətə verilir. Belə bir yerdə bu qiymətə ev tapmaq və almaq cətindir. Xaiş olunur real alıcılar müraciyyət etsin. Buyurun gəlin baxın və alın. Fürsətinizi əldən verməyin. Sonra gec olar.\nSatılır 5 otaqlı ev / villa 260 m², Badamdar q.\nTəcili satilir! BADAMDAR QƏSƏBƏSINDƏ, 1- ci massivdə. H. ƏLİYEVİN parkının və DTX -Hospital yanında. iki mərtəbəli VILLA satılır 3 sot torpaq sahəsində tikilmis 2 mərtəbəli, 5 otaqlı, 260 kv/m*yasayis sahəli. Təmirdənj sonra yaşayiş olmayib. Çox möhkəm sutunlar üstundə keyfiyyətlə tikilib. Komfort layihəli. Geniş qonaq otağı. Quraşdırılmış mətbəx mebeli və texnikası. Iki Sanitar qovşağı. İsitmə sistemi kombidir, Qaz, su, işiq daimidir. Perimetr üzrə daş hasar, asfaltlanmış yol. Bütün sənədlər qaydasındadır, Torpağın və Evlərin Çıxarışı var. Ərazidə hər bir şərait var. İnkişaf etmiş infrastruktur, yaxınlığında, market, məktəb, uşaq baxcası və digər obyektlər var.\nBakı Səbail r. Badamdar q. Elmlər Akademiyası m. Badamdar sossesi Massiv 3\nDƏYƏRLI MÜŞTƏRİLƏRİMİZ !!! Çox təcili satılır. Badamdar qəsəbəsi 3-cü yaşayış massivi. Elit təbəqənin məskunlaşdığı çox sakit və səssiz ərazidə, 3 sot özəl torpaq üzərində tikilmiş, Dənizə gözəl mənzərəsi olan, 2 mərtəbəli (Podmoyak) villa satılır. Villanın satışı təcilidir. Real müştərilərlə qiymətdə razılaşmaq olar. Villanın bütün rəsmi sənədləri tam qaydasındadır. Əlavə məlumat üçün əlaqə saxlaya bilərsiniz. Sizlərə xidmət gösderdiyimiz üçün qürur duyuruq.\nSatışda olan evlər; Bakı, 5 Badamdar şossesi


Fəridə Əzizova və Aysel İsgəndərova psixoloji ekspertizadan boyun qaçırır » Demokratik.Az\nDemokratik.Az » Xəbərlər » Kriminal » Fəridə Əzizova və Aysel İsgəndərova psixoloji ekspertizadan boyun qaçırır\n17 sen 2020, 21:02\nBakı Apellyasiya Məhkəməsində “Rising Star” MMC-nin taekvondoçu Fəridə Əzizova və tanışı Aysel İsgəndərovanın iddiasına əsasən çıxarılan məhkəmə qərarından verdiyi apellyasiya şikayətinə baxılıb.\n“Nişanlanmısız?” sualını çoxları verib, amma məhkəməyə yalnız bir nəfərlə bağlı müraciət olunub.\nFəridə Əzizova iclasda çıxışında bildirib ki, özünün “Instagram” profilində 10 mindən artıq izləyicisi var. O qeyd edib ki, həmin şəkilləri paylaşarkən rəylərdə izləyicilərdən biri tərəfindən Aysellə nişanlanması barədə sual yazılıb.\nFəridə Əzizovaya həmin şərhi yazan adamın müəyyən etmək mümkün olduğu barədə suala isə cavab olaraq bildirib ki, həmin şərhi yazan şəxsin ad-soyadı və digər məlumatları var.\nF.Əzizova suala “biz elə hamını məhkəməyə verməliyik?” sualı ilə cavab verib.\nOna DTX deyəndə hansı idarəni, şöbəni nəzərdə tutduğu barədə sual veriləndə isə cavab verə bilməyib. Hakim iddiaçı A.İsgəndərovaya bildirib ki, olmayan məsələləri burada danışmayın ki, belə suallara məruz qalmayasınız.\nQərara əsasən, apellyasiya şikayəti təmin edilməyib və Nəsimi Rayon Məhkəməsinin qətnaməsi qüvvədə saxlanılıb.\nXatırladaq ki, taekvondoçu F.Əzizova və A.İsgəndərova “Rising Star” MMC-yə qarşı iddia qaldırıb. Onlar iddialarında şərəf və ləyaqətin, işgüzar nüfuzun müdafiəsi, şərəf və ləyaqəti, işgüzar nüfuzu ləkələyən məlumatların təkzib edilməsi və 100 min manat təzminat ödənilməsi ilə bağlı tələblər irəli sürüblər. Lakin məhkəmə idmançı və tanışının xeyirinə cəmi 3 000 manat maddi təzminatın təmin olunması barədə qətnamə çıxarıb. Vəkil Kamandar Nəsibov bu qərarla razı olmadıqlarını və bu qərarın ləğv edilməsi üçün növbəti instansiyaya müraciət edəcəklərini bildirib.\n“Söz vermişdim ki, ən azı finala çıxacağam” – Fəridə Əzizova


Cənublu tərəfdarlar Naxçıvana getməyəcək – Bosman.az\nBu gün, 21 oktyabr 2013-cü il “Fubol+” qəzeti, Superkubok iştirakçılarının azarkeşlərinin komandalarını dəstəkləmək üçün Naxçıvana gedib-getməyəcəkləri ilə bağlı hər iki komandanın fanklub rəhbərlərindən müsahibə dərc edib. “Neftçi” fanatları Naxçıvana gedəcəkləri ilə bağlı açıqlama veriblər. Komandamızın fanat qurumlarının rəhbərləri isə müəyyən səbəblərdən bu oyunu seyr etməyə və komandaya stadiondan dəstək verməyə gedə bilməyəcəklərini, qəzetə açıqlamalarında bildiriblər. Həm də uzun müddət mətbuata xəstəlik səbəbindən açıqlama verə bilməyən İslam Cabbarlı da xəstəlikdən sonra ilk dəfə mətbuata danışıb. Fanklubumuzun rəhbərinin də qəzetə dediklərini təqdim edirik:\nİslam Cabbarlı, “12-ci oyunçu”nun rəhbəri: “İnfarkt keçirəndən sonra ilk dəfə yalnız “Futbol+”ə danışıram. Səhhətimlə bağlı həkimlər danışmağa icazə vermir. Heç televizor vasitəsilə də doğma komandamızın oyununa baxa bilməyəcəyəm. Üzvlərimizin Naxçıvana gedib-getməyəcəyi haqda məlumatsızam. Həkimlər ürəyimdə problemlərin olduğunu əsas gətirərək, əməliyyatın vacibliyini vurğulayıb. Bilin ki, “Xəzər Lənkəran” ürəyimdi. Kuboku alsalar, bu, ürəyimin tezliklə sağalmasına təkan verəcək”.\nMirhafiz Babayev, “Bosman”ın rəhbəri: “Dünənə qədər üzvlərimizdə bilet alınması ilə bağlı fəallıq yox idi. Çox güman, məsafənin uzaqlığına və bəzi şəxsi işlərimə görə gedə bilməyəcəyəm. Evdə xəstə adamın şəfaya ehtiyacı var. Gedib-gəlmək çox vaxt aparar. Ancaq Naxçıvandakı “Xəzər Lənkəran” azarkeşləri mənə söz veriblər ki, komandanın yüksək səviyyədə dəstəyi olacaq. Azı 300 nəfər stadionda yerini tutacaq. Superkuboku alacağımız ürəyimə damıb”.\n4 thoughts on “Cənublu tərəfdarlar Naxçıvana getməyəcək”\n21 Oktyabr 2013 at 20:45\nİslam bəy İnşallah Ürəyiniz sağalar .Mirhafiz bəy siz də burda lazımsınız azakeşlərə ,Allah hər ikinizə can sağlığı versin ,köməyi olsun\nÇox təssüf 12-ci oyunçunun rəhbəri ,belə bir oyunöncəsi .xəstələndi .və O .televizya vastəsi ilə baxmaqdan da məhrumdur ,çünki .sağlam adam baxnada dərmanlar qəbul edir .Ona isə həyacanlamaq qəti şəkildə olmaz .Bu Həyatdır .özüdə amansız bir həyat .\n22 Oktyabr 2013 at 13:05\nHər vaxtınız xeyir! İslambəy “Futbol+”a verdiyi müsahibəsində bildirir ki, “Xəzər Lənkəran” mənim ürəyimdir”. Bəli, “Xəzər Lənkəran”aqəlbən bağlı olan birisi başqa nə deyə bilərki? Odur ki, İslam bəydən bir ricam var. Qardaşım, xəstəliklə durmadan mübarizə aparin, vuruşun, qalib gəlin. Qalib gəlin ki, sağalasınız və bu xəstəlikdən “Xəzər Lənkəran”ı da sağaldasınız. Çünki Siz ürək xəstəsisiniz “Xəzər Lənkəran” da Sizin ürəyiniz. Hər ikinizə Allahdan şəfa diləyirəm.\n22 Oktyabr 2013 at 15:31\nSalam Mirhafiz muellim!-Necesiniz?\nÇox sağ olun, Zəfər bəy! Superkubok öncəsi həyəcan artıq məndə başlayıb. Ürəyimə damıb ki, Superkubok bizim olacaq İnşallah! Oyuna həyəcandan necə baxacağımı deyə bilmirəm.\n22 Oktyabr 2013 at 16:12\nBu deqiqelerde Pfl her iki kamanda arasinda naraziliqlara son verib ve onlari barişdirmaq ucun tedbir kecirdir.Mene ele gelir ki, yeqin baş veren haqsizliqlardan netice goturmek isteyirler.İndi hami anlayir ki, Xezer savadli oyun uslubuna qedem qoyub.Bizede kamandamizin bele yukselişde olmaqi lazimdir.Narahat olmayin!.Superkubok artiq Lenkeranda olmalidir.Bu ureyime damib.Birde hadiselerin inkişafi ve kamandamizin son oyunlarda ezmkarliqi buna subutdur.


Ünvanlı yardımı üzre avtomatlaşdırılmış sistemin sınaq işlerine başlanılıb - Azadliq Xeber\nÜnvanlı yardımı üzre avtomatlaşdırılmış sistemin sınaq işlerine başlanılıb\nÜnvanlı yardımı üzrə avtomatlaşdırılmış sistemin sınaq işlərinə başlanılıb\n14.01.2016 / 14:11 xeber –\nƏmək və Əhalinin Sosial Müdafiəsi Nazirliyi tərəfindən ünvanlı dövlət sosial yardımı sistemi üzrə yaradılmış Vahid Elektron Müraciət və Təyinat Alt Sisteminin (VEMTAS) Bakının Binəqədi və Yasamal rayonlarında sınaq işlərinə başlanılıb.\nƏƏSMN-nin mətbuat xidmətindən Lent.az-a verilən məlumata görə, bu məqsədlə keçirilən tədbirdə ƏƏSMN yanında Dövlət Sosial Təminat Xidmətinin rəisi Çingiz Əliyev bildirib ki, bu sistem vətəndaşlara ünvanlı dövlət sosial yardımın alınması üçün elektron formada müraciət etmək imkanı verir.\nNəzərinizə çatdıraq ki, yardımın alınması üçün elektron formada müraciət VEMTAS-da qəbul ediləcək. Vətəndaşların ailələrinin ünvanlı dövlət sosial yardımı almaq hüququna baxılması üçün lazımi arayış və məlumatlar artıq onlardan tələb olunmayacaq, aidiyyəti qurumların informasiya resurslarından elektron qaydada əldə ediləcək.\nBununla bağlı olaraq Əmək və Əhalinin Sosial Müdafiəsi Nazirliyinin “Elektron hökumət” portalı üzərindən 20 qurumun müvafiq informasiya resurslarına çıxışının təmin olunması nəzərdə tutulur. Həmin qurumlardan artıq 12-si tərəfindən müvafiq informasiya sistemləri və servislərin portala inteqrasiyası işləri başa çatdırılıb. Digər qurumlar tərəfindən də bu yöndə işlər artıq son mərhələdədir.\nXidmət rəisi vurğulayıb ki, sınaq işlərinə başlanılması ilə əlaqədar Binəqədi və Yasamal rayon əhalinin sosial müdafiəsi mərkəzlərində həmin rayonların sakinlərinə ünvanlı yardım almaq üçün elektron formada müraciət edilməsində ilkin texniki köməkliyin göstərilməsi üçün yardım masaları da fəaliyyət göstərir.\nQeyd edək ki, hər bir yardım masasında bu elektron xidmətdən yararlanmaq üçün iki kompüter avadanlığı quraşdırılıb. Kompüterlərdən biri sərbəstdir və vətəndaşların ünvanlı dövlət sosial yardımı almaq məqsədilə özlərinin sərbəst şəkildə elektron müraciət etmələri üçündür. Digər kompüter önündə isə mərkəzlərin əməkdaşları əyləşib və vətəndaşlar özləri bacarmadıqları hallarda onların köməyindən istifadə edirlər.\nNazirliyin İnformasiya texnologiyaları şöbəsinin müdiri Elnur Məcidov isə nəzərə çatdırıb ki, müvafiq qurumların informasiya resurslarından əldə edilmiş məlumatlar əsasında ünvanlı sosial yardımı üçün müraciət edən vətəndaşın və ailəsinin gəlirləri, aylıq xərcləri, maddi-məişət şəraiti üzrə ətraflı qiymətləndirmələr aparıldıqdan sonra ailəyə yardımın təyin olunub-olunmaması barədə qərar avtomatik şəraitdə qəbul olunacaq. Yardımın ödənilməsi məqsədilə həmin şəxsə dair bank hesabının açılması üçün sistem tərəfindən müvafiq banka sifarişin verilməsi də avtomatik şəraitdə həyata keçiriləcək. Qəbul edilmiş qərar, ünvanlı dövlət sosial yardımının alınması üçün müvafiq bankın ünvanı və bank kartının hansı tarixdə təhvil götürülməli olduğu barədə məlumatlar ailəni təmsil edən şəxsin elektron ünvanına və yaxud ismarıc formasında mobil telefonuna göndəriləcək. Yeni sistem aztəminatlı ailələrin ünvanlı dövlət sosial yardımla təminatı sahəsində məmur-vətəndaş ünsiyyətinin aradan qalxmasına, həmin ailələrin bu yardım növü üzrə sürətli, rahat və şəffaf xidmətlərə çıxışına imkan yaradacaq.